U "Yuri" potvrđeno još 6 slučajeva Korona virusa, ukupno zaraženo 7, oko 300 zaposlenih u obaveznoj samoizolaciji - Dnevnik Juga\nPočetna / DRUŠTVO / U „Yuri“ potvrđeno još 6 slučajeva Korona virusa, ukupno zaraženo 7, oko 300 zaposlenih u obaveznoj samoizolaciji\nSrdjan Stamenkovic 07/04/2020\tDRUŠTVO, EKONOMIJA, Korona Virus, Leskovac Ostavi komentar\nOd 8 uzoraka zaposlenih u kompaniji „Yura“ koje su bile u direktnom kontaktu sa prvom obolelo osobom potvrđeno je 6 novih slučajeva Korona virusa.\nUkupan broj obolelih „Yuri“ povećan je na 7. Epidemiolozi su od jutro uručili još najmanje 221 jedno rešenje zaposlenim au „Yuri“ o obavezno samoizolaciji, tako da je njihov broj sada oko 300.\nDeo radnika „Yure“ jutros je protestovao ispred fabrike, tražeći prekid rada na dve nedelje zbog opasnosti od daljeg širenja Korona virusa.\nO problemima u kompaniji „Yura“ na današnjoj konferenciji za medije govorio je i gradonačelnik Leskovca dr Goran Cvetanović koji je naglasio da nema nadležnosti u ovoj oblasti, ali da ima moralnu obavezu i kao gradonačelnik i kao lekar da pomogne da se ovaj problem reši.\n-Gradski štab za vanredne situacije pomno prati situaciju u našem gradu, zaseda gotovo svakodnevno trudeći se da se stepen bezbednosti podigne na što veći nivo. Stoga smo u nedelju održali hitnu sednicu na kojoj je Zavod za javno zdravlje izrekao preporuku južnokorejskoj kompaniji Jura da privremeno obustavi rad s obzirom na to da je tada jedna zaposlena obolela od virusa korona. Juče smo sa menadžmentom ove kompanije imali sastanak da bismo im objasnili ozbiljnost situacije i naglasili da izrečena mera 50 ljudi na 5000 metara kvadratnih neće važiti ukoliko se epidemiološka situacija pogorša. S obzirom na to da je podatak da se sada u Juri nalazi sedam obolelih osoba, poslednji podatak koji imamo iz ove fabrike je da planiraju da rade sa 100 radnika u starom pogonu. Zbog prvoobolelog u ovoj fabrici pod zdravstveni nadzor je stavljeno 76 lica, a danas, 07.04.2020. još 221 lice – rekao je gradonačelnik Leskovca dr Goran Cvetanović.\nObaveštenjem se radnicima objatilo i rukovodstvo kompanije „Yura“ koje je pozvalo radnike koji žele da dođu na posao.\n-Poštovani zaposleni, kompanija „Jura“ kao društveno odgovorni subjekat preduzela je sve mere u skladu sa odlukom Vlade Republike Srbije i odlukom Štaba za vanredne situacije grada Leskovca i donela odluku da se rad organizuje u skladu sa preporukom Zavoda za javno zdravlje Leskovac, a to je minimalni proces rada sa maksimalno 50 radnika po proizvodnoj hali površine 5000 kvadratnih metara. Rad će biti organizovan proporcionalno površini proizvodnih hala, što znači da neće raditi više ljudi od onoga što je propisano merama.\nNiko nije u obavezi da radi ukoliko to ne želi i ukoliko je uplašen za svoje zdravlje i zdravlje svoje porodice. Radnicima koji žele da rade biće obezbeđeni svi uslovi za nesmetani rad u ovim okolnostima. To znači da će imati dovoljno maski, rukavica, sredstava za dezinfekciju i prevoz.“\nRukovodstvo kompanije je istaklo da će radnici koji žele da rade biti u potpunosti isplaćeni, dok će za radnike koji ne žele da rade kompanija odlučiti u skladu sa instrukcijama i sredstvima određenim programom mera Vlade Republike Srbije.\n-Molimo sve one koji žele da rade da dođu na posao, a da one koji ne žele da rade da odu svojim kućama i ne ugrožavaju sebe i druge masovnim okupljanjem ispred fabrike. Ljudi koji ne žele da rade mogu istim prevozom kojim su došli da se vrate kući,“ – saopštilo je rukovodstvo kompanije „Yura“.\n„Yura“ je trenutno najveće žarište Korona virusa u Leskovcu i Jablaničkom okrugu.\nTagovicovid 19 korona virus Yura\nPrethodni PWW nabavio mašinu za pranje i dezinfekciju kontejnera vrednu više od pola miliona evra\nSledeći Svetski dan zdravlja u Srbiji: DO POBEDE ZAJEDNO!


Saobraćajni udes dogodio se danas oko 11.30 kod Zelenog venca, kada su se dva automobila sudarila.\nSudar pre Brankovog mosta\nKako je objavljeno na Instagram stranici "moj_beo_grad", udes se dogodio nekoliko metara pre Brankovog mosta u smeru ka Novom Beogradu. Na tom delu puta, ali i u Terazijskom tunelu napravile se velike saobraćajne gužve, piše Kurir.\nKako javljaju, na jednom automobilu aktivirali su se svi vazdušni jastuci, a prednji deo auta potpuno je uništen u udesu. Delovi oštećenih automobila rasuti su svuda po putu.\nZa sada se ne znaju informacije o povređenima, a policija preusmerava saobraćaj na ovom delu puta.\nKARAMBOL NA MOSTU NA ADI Sudarila se TRI automobila, vozila prolaze samo jednom trakom\nSudarila se dva automobila na Novom Beogradu kod Novog Merkatora, saobraćaj USPOREN


Ambasador Norveške uručio medicinsku opremu prihvatnom centru "Sedra" u vrijednosti od 186.000 KM (foto) - BH Glas\nNaslovnica Aktuelno Humanost Ambasador Norveške uručio medicinsku opremu prihvatnom centru "Sedra" u vrijednosti od 186.000...\nAmbsador Olav Reinertsen u posjeti prihvatnom centru "Sedra" u Cazinu (Foto: UNDP)\nAmbasador Kraljevine Norveške u Bosni i Hercegovini Olav Reinertsen posjetio je danas privremeni prihvatni centar za ljude u pokretu u hotelu Sedra u Cazinu, te tom prilikom uručio dio zaštitne medicinske opreme za borbu protiv pandemije COVID-19.\n“Norveška pomaže Bosni i Hercegovini u borbi protiv pandemije donirajući opremu institucijama širom države. Ono što sam saznao danas u ovom prihvatnom centru je da već duži vremenski period čekaju zaštitnu opremu. Nadam se da ćemo ovom donacijom olakšati situaciju u centru, te pomoći u ovoj izuzetno teškoj humanitarnoj krizi”, istakao je ambasador.\nOprema u vrijednosti 186.000 KM, koja se sastoji od zaštitnih maski i ru avica, dezinfekcijskih tunela i sredstava za dezinfekciju te toplomjera i zaštitnih odijela, biće isporučena prihvatnim centrima u Unsko-sanskom i Sarajevskom kantonu u toku januara. Nabavku je koordinisao Razvojni program Ujedinjenih nacija (UNDP) u konsultaciji sa Međunarodnom organizacijom za migracije (IOM).\n“U ‘Sedri’ se trenutno nalazi trenutno 348 korisnika, sve su to ranjive kategorije, porodice sa djecom, te 55 maloljetnih lica bez pratnje. Veliko hvala Vladi Norveške na ovoj važnoj donaciji, te UNDP-u na posredovanju”, izjavio je Vladimir Mitkovski, IOM koordinator za regiju.\nU privremenom prihvatnom centru “Sedra” trenutno borave posebno ranjive kategorije osoba u pokretu, uključujući porodice sa djecom. Dodijeljena oprema omogućit će veći stepen zaštite kada je u pitanju prenošenje koronavirusa te olakšati rad u prihvatnim centrima.\nU prethodnom periodu, Vlada Kraljevine Norveške je također osigurala sredstva za nabavku respiratora za kliničke ustanove u Bosni i Hercegovini, te određeni broj medicinskih monitora za različite zdravstvene ustanove, kao i zaštitnu opremu za medicinske radnike/ce. Donirana oprema nabavljena je na osnovu sporazuma o odgovoru na pandemiju COVID-19 koji su potpisali Ambasada Kraljevine Norveške u BiH i UNDP 26. marta 2020. godine.\nUNDP ostaje posvećen pružanju podrške zdravstvenom sistemu u Bosni i Hercegovini u odgovoru na COVID-19. Od pojave pandemije COVID-19 u Bosni i Hercegovini, UNDP aktivno podržava domaće vlasti i institucije zdravstvene zaštite na svim nivoima u rješavanju krize putem zajedničkog i koordiniranog odgovora Ujedinjenih nacija.\nOd početka pandemije, kao dio odgovora Ujedinjenih nacija u BiH, UNDP je u partnerstvu i uz finansiranje Evropske unije, vlada Norveške i Švicarske, te nadležnih institucija u BiH, osigurao nabavku i isporuku više od 2,9 miliona komada neophodnih medicinskih zaliha i opreme širom države.\nPrethodni članakBugarin Ivaylo Petev novi selektor fudbalske reprezentacije BiH\nNaredni članakNjemačka bilježi sedmodnevni pad stope zaraze koronavirusom


Crvene linije odbrane kineskog suvereniteta - 15.07.2020, Sputnik Srbija\nKina je dobro proračunala posledice donošenja Zakona o nacionalnoj bezbednosti Hongkonga, ali neće izazivati novi Hladni rat. Međutim, ona će se držati crvenih... 15.07.2020, Sputnik Srbija\nAmerikanci moraju da shvate da više oni nemogu da nameću svoju volju i svoja razmišljenja niti po pitanju Honkoga,Južnog Kineskog mora niti po bilo kom drugom pitanju bilo gde u svetu,jednostavno oni moraju da shvate da je to vreme prošlo zauvek.\n22:46 15.07.2020 (Osveženo: 22:56 15.07.2020)\nJoš od kada se pre dve godine, uz Rusiju, našla na spisku glavnih američkih strateških rivala, Kina se, sa Vašingtonom, nalazi u klinču koji je začinjen krizama u Južnom kineskom moru i u Hongkongu.\nUpravo je Hongkong tema novog zakona koji je u utorak potpisao američki predsednik Donald Tramp. Prema slovu Zakona „O autonomiji Hongkonga“, Amerika smatra Kinu odgovornom za represivne akcije protiv stanovnika Hongkonga i spremna je da uvede sankcije odgovornim licima. Tramp je, takođe, dekretom ukinuo preferencijalni tretman Hongkonga, bivše britanske kolonije, koja se 1997. vratila u okrilje Kine u statusu koji joj pruža sistem „jedna zemlja, dva sistema“.\nPeking je na američki izazov odgovorio promptno – najavljene su uzvratne mere i uvođenje sankcija ličnostima i kompanijama koji su umešani u čin donošenja zakona.\n„Crvenim linijama odbrane suvereniteta“ na američku pretnju\nKina će na ovakve izazove uvek odgovarati „crvenim linijama odbrane suvereniteta i teritorijalnog integriteta“, kaže dugogodišnji dopisnik agencije Tanjug iz Kine Milorad Denda.\nSve što se između Vašingtona i Pekinga događa po pitanju Hongkonga, Kina razume kao udar na njen suverenitet i teritorijalni integritet i reaguje u skladu sa tim kako jedna suverena država, objašnjava Denda.\n„Kinesko reagovanje je očekivano, isto tako kao što je jasno da Kina nije iznenađena aktom Vašingtona, ali je, kako kažu u Pekingu veoma pripremljena. Ne treba, dakle, imati iluzija da je Kina, donoseći Zakon o nacionalnoj bezbednosti u Hongkongu veoma dobro izračunala i procenila sve rizike i sve prednosti tog zakona“, kaže Denda.\nKina će, ipak, izbegavati proaktivno provociranje Vašingtona i nastojaće da odnose sa Amerikom održi stabilnim, koliko god je to moguće, navodi Denda, pozivajući se na izjavu kineskog ministra spoljnih poslova Vanga Jia da Peking neće intenzivirati kinesko-američku konfrontaciju, niti će sa svoje strane inicirati novi Hladni rat.\n© AP Photo / Susan WalshSve što se između Vašingtona i Pekinga događa po pitanju Hongkonga, Kina doživljava kao udar na svoj suverenitet\nSve što se između Vašingtona i Pekinga događa po pitanju Hongkonga, Kina doživljava kao udar na svoj suverenitet\nIpak i šef kineske diplomatije morao je da primeti da su odnosi Pekinga i Vašingtona dostigli najnižu tačku otkako su, sedamdesetih godina prošlog veka, uspostavljeni diplomatski odnosi.\nU tom smislu, Kina će čvrsto braniti svoje nacionalne interese i neće biti zastrašeni američkim pritiscima, kaže Denda – biće spremni da prihvate cenu i rizike odbrane svojih interesa. Osim toga, Kina se priprema za dugoročno nadmetanje sa Amerikom jačajući svoju nacionalnu i državnu moć i istrajavaće protiv dugoročnih stranih izazova.\n„To je, dakle, kineska strategija, u kojoj nema ofanzivnog nastupa, ali ima vrlo čvrste defanzive i odbrane i jačanja te odbrane punim razvojem državnih kapaciteta“, objašnjava Denda.\n„Ovde je bitno da je cena koja se plaća za održavanje suvereniteta i integriteta mnogo manja, odnosno nije toliko velika da bi suštinski povredila Kinu“, smatra Denda.\nHongkong – bescarinska zona kao „izlog kapitalizma“\nKada se govori o ukidanju preferencijalnog statusa Hongkongu, trebalo bi imati u vidu istorijski i ideološki kontekst razvoja tog grada. Osim što je dugo uživao status bescarinske zone, Hongkong je, tokom Hladnog rata, bio „izlog prosperitetnog kapitalizma“ naspram komunizmu u ostatku Kine, od koga ga je, umesto Gvozdene, delila razapeta „Bambusova zavesa“.\n„Sve ekonomske mere, olakšice, jačanje poluga finansijskog centra, preferencijalni status u Americi, trebalo je da doprinesu hongkonškom razvoju. Sada se ukidaju te olakšice i Hongkong se tretira isto kao ostatak Kine“, kaže Denda.\nOsim uvođenja carina, Vašington preti i sankcijama, međutim, Kinezi, dodaje Denda, primećuju to pre govori o njegovoj nemoći da nametne svoju koncepciju kinesko-američkih odnosa.\nOdnosi između Amerike i Hongkonga donedavno su bili regulisani Zakonom „O odnosima sa Hongkongom“, usvojenim 1992, koji je američkoj vladi dozvoljavao da od 1997. Hongkong tretira drugačije od ostatka Kine.\nNa ovaj zakon usvojeni su amandmani novembra 2019. i zakon je promenio ime u Zakon „O demokratiji i ljudskim pravima u Hongkongu“, da bi 25. juna Zakon „O autonomiji Hongkonga“ dobio jednoglasnu podršku u Senatu.\n16 Jul 2020, 11:05


Mali: Budžet za 2020. će biti usvojen do 1. decembra\nBiznis Autor:Beta, FoNet28. okt. 201920:55 > 22:23\nMinistar finansija Siniša Mali najavio je da će budžet za 2020. godinu biti donet u roku, do 1. decembra i da će biti razvojnog karaktera kako bi se dodatno podstakao ekonomski napredak u Srbiji.\nNacrt budžeta bi trebalo da bude pred Vladom u subotu, a pred poslanicima Skupštine Srbije između 10. i 12. novembra, rekao je Mali u emisiji „Stav“ TV O2 i najavio da će nacrt državne kase detaljno predstaviti poslanicima i građanima. On je predvideo da će „možda po prvi put“, budžet biti usvojen u zakonom predviđenom roku, do 1. decembra.\nMali je ocenio da će pred poslanicima biti dovoljno vremena da razmotre sve stavke budžeta. Kao jednu od podsticajnih i razvojnih komponenti budžeta Mali je naveo smanjenje stope oprezivanja na 61 odsto, kao i dodatne mere koje će doprineti stopi ekonomskog rasta, što bi, kako je naveo, dovelo i do daljeg povećanja plata na 550 i 600 evra.\nNajavio je da će budžet za 2020. godinu biti razvojni i da će kapitalne investicije biti apsolutni prioritet, kao i da će biti značajnih ulaganja u infrastrukturu.\n„Hrabre mere fiskalne konsolidacije koje su podrazumevale štednju, dovele su do toga da za prvih osam meseci imamo suficit u budžetu 46,6 milijardi dinara, da imamo stopu rasta prošle godine od 4,4 odsto, a ove godine 3,5 odsto, da smo potpuno konsolidovali javne finansije i da je javni dug sada potpuno stabilan“, rerkao je Mali.\nOn je dodao da je situacija izuzetno dobra i da je Srbija zato prvi put posle pet godina imala rebalans budžeta, a višak novca usmeren je ka većim kapitalnim investicijama, ka povećanju plata u javnom sektoru i penzija i ka isplati jednokratne pomoći penzionerima.\nO penzijama, platama i direktnim investicijama\nMali je potvrdio je da će 4. ili 5. novembra biti isplaćena pomoć penzionerima u iznosu od 5.000 dinara, a da će od 1. januara penzije biti povećane za 5,4 odsto.\nRekao je da će penzije biti povećane po švajcarskoj formuli, gde se iznos penzije određuje na osnovu visine prosečne plate i inflacije.\n„Povećanje plata u javnom sektoru, u rasponu od osam do 15 odsto, biće od novembarske plate koja se isplaćuje u decembru. Medicinske sestre će dobiti povećanje od 15 odsto, a prate ih doktori sa 10 odsto, dok će zaposleni u državnoj upravi imati povećanje od osam odsto“, naveo je Mali.\nKako je prenelo Ministarstvo finansija, Mali je izrazio očekivanje da će ove godine privredni rast iznositi 3,5 odsto, „a možda i 3,6 ili 3,7 odsto“.\n„Očekujem da će biti i do 3,7 odsto. Pre svega, imate eksterne faktore koji utiču na tu stopu rasta, usporavanje ekonomije u Nemačkoj i Italiji koji su naši najveći spoljnotrgovinski partneri, ali s druge strane povećane investicije kod nas, pogotovo u gradjevinarstvu, dovele su do toga da uprkos usporavanju imamo stopu rasta od 3,5 odsto, a za sledeću godinu cilj nam je četiri odsto“, naveo je Mali.\nMali je dodao da je po visini stranih direktnih investicija Srbija u prvih sedam meseci ove godine na oko 2,3 milijardi evra, što je kako je naveo, 43 odsto više nego u istom periodu prošle godine.\nPodsetio je da je Srbija napredovala na Duing biznis listi Svetske banke i da sada zauzima 44. mesto, pri čemu je svrstana u prvih 10 zemalja po brzini izdavanja gradjevinskih dozvola.\n„To znači da kada investitor odlučuje gde će da ulaže, on gleda koje su zemlje na toj listi rangirane pri vrhu, jer su to zemlje koje su sigurne za ulaganje, zato je veoma važno što napredujemo na tim objektivnim istama, jer time uvećavamo broj investicija“, naveo je Mali.


Vesti online / Vesti / Srbija / Vojska Srbije ne zna šta ima\nAkumulator u Hangaru: Mig Vojske Srbije\nAkumulatori su kupljeni još 2009. godine, a umesto da jedan uređeni i disciplinovani sistem kakav bi trebala da bude Vojska u svakom času zna šta se nalazi u njihovim skladištima, Srbija je morala da se za pomoć obrati Ruskoj Federaciji. Na kraju su na inicijativu ruskog predsednika Vladimira Putina srpskoj vojsci poklonjena dva akumulatora za MiG-ove, vredna 90.000 evra.\nNa pitanje kako je moguće da se desi ovakav propust i odsustvo koordinacije, Dragan Šutanovac, koji je bio ministar odbrane 2009. godine kada su nabavljeni akumulatori, priznaje da ne može da ponudi smislen odgovor.\n* A EU nek se ne meša: Srpski piloti na vojnoj vežbi u Rusiji\n* Pobeda sa pokvarenim tenkovima\n* Ponovo poleteli srpski migovi\n* Gašić traži pomoć Šojgua za nove helikoptere\n- Za to je bila nadležna logististička služba u Vojsci. A moguće je da iza svega stoji i politička namera da se taj problem digne na neki drugi nivo kako bi se Rusija i predsednik Putin prikazali kao dobrotvori za Vojsku Srbije - komentariše Šutanovac za "Vesti".\nOvaj, ali i druge propuste i zloupotrebe otkrila je komisija koju je Ministarstvo odbrane formiralo sa zadatkom da popiše vojnu imovinu i njenu trenutnu funkciju.\nŠutanovac: Titova zaostavština\nŠutanovac, inače potpredsednik opozicione Demokratske stranke, kaže da problem sa stanovima i drugim vojnim nekretninama koje koriste treća lica datira još iz vremena Tita.\n- Rečeno nam je da je u periodu pre 2000. izgubljena dokumentacija o tome - kaže Šutanovac.\nOn podseća da su se i u vreme njegovog ministrovanja sporadično otkrivale nekretnine u vlasništvu Vojske Srbije koje su date na korišćenje osobama koje nemaju veze sa Vojskom i Ministarstvom.\n- Našli su 64 ateljea koje su beogradski moćnici ili važne face koristili, a bili su vlasništvo Ministarstva odbrane, kao i više od 100 stanova koje je neko protivpravno koristio, a nije pripadnik Vojske Srbije - potvrdio je aktuelni ministar odbrane Bratislav Gašić.\nU tom ministarstvu ističu da su ove nekretnine ustupljene tzv. trećim licima pre 2012. godine, drugim rečima pre nego što je resor odbrane preuzela Srpska napredna stranka.\nMućke u Muzeju vazduhoplovstva\nMuzej vazduhoplovstva ubuduće će biti u sastavu Ministarstva odbrane, jer je u prethodnom periodu deo tog muzeja bio tretiran kao privatno preduzeće u kom su pojedinci radili šta su želeli - izjavio je Gašić. On je dodao da postoje indicije da su određeni muzejski eksponati prodavani, ali da se ne zna gde je novac od te prodaje.\nSRBIJA Kako zaturiti 18 akumulatora za vojne avione?\nSRBIJA Srbija dobija regionalni centar za održavanje ruskih helikoptera\nSRBIJA Ponovo poleteli srpski migovi\nPetak 25.09.2015. 09:37


Misterija čuvene avijatičarke: Amelija Erhart je bila špijun | WebTribune\nHome IZA OGLEDALA Misterija čuvene avijatičarke: Amelija Erhart je bila špijun\nSmatra se da je avijatičarka Amelija Erhart 2. jula 1937. zajedno sa navigatorom Fredom Nunanom u pokušaju obaranja svetskog rekorda pala u Pacifik, negde između Nove Gvineje i Kalifornije i zauvek nestala.\nU svojoj knjizi “Amelia Earhart: Beyond the Grave” V. C. Džejmson tvrdi da je avijatičarka bila špijun i da su njen avion oborili Japanci i zatim je zarobili. Prema njegovim tvrdnjama Amerika je znala za to, ali ništa o tome nje objavljivala. Erhart se, kako on kaže, vratila u SAD 1945. i živela pod imenom Iren Kregmil Bolam do 1982. kada je preminula.\nTeorija da je Erhart bila špijun i da je sa Nunanom zarobljena, postoji već neko vreme. Prošle godine grupa ljudi putovala je na Maršalska ostrva koja su u vreme nestanka čuvene avijatičarke bila pod okupacijom Japana, u potrazi za dokazima za takvu tezu. Pronašli su šest komada metala za koji veruju da je pripadao avionu kojim je upravljala Erhart.\n“Pouzdan izvor” koji je razgovarao sa Džejmsonom za potrebe knjige rekao mu je da je ona bila uključena u “prikupljanje informacija” i da su beleške iz poslednje Obalske straže s kojom je stupila u kontakt izmenjene nakon njenog nestanka.


Građanske Inicijative | Tužilaštvo ne sme da prihvata neutemeljene krivične prijave niti da radi po nalogu Ministarstva pravde\n25 Nov Tužilaštvo ne sme da prihvata neutemeljene krivične prijave niti da radi po nalogu Ministarstva pravde\nGrađanske inicijative zahtevaju od javnog tužilaštva da objasni proces prihvatanja, kao i najavljenog odbacivanja, krivičnih prijava protiv direktora škola koji su prijavljeni za krivično delo ugrožavanja zdravlja života zaposlenih i učenika škola zbog nošenja zaštitnih maski. Pozivamo nadležne institucije da pokrenu postupak ispitivanja rada Trećeg osnovnog javnog tužilaštva, kao i uticaj na rad tužilaštva od strane Ministarstva pravde.\nTreće osnovno javno tužilaštvo u Beogradu naložilo je policiji da ispita direktore škola o tome čije su preporuke poštovali tokom i po završetku vandrednog stanja i koje epidemiološke mere su primenjivane u školama u cilju borbe protiv virusa Covid19, kako je objavljeno u listu “Danas”. Krivične prijave je podneo predsednik Sindikata zaposlenih policije Dejan Đukić. Po ovim prijavima, u koje su i Građanske inicijative imale uvid, direktorima se na teret stavlja da su poštujući preporuke Kriznog štaba prekršili Ustav i odluke Skupštine Srbije i stav Svetske zdravstvene organizacije, koja je „potvrdila da maske ne štite od virusa kovid 19“. Nakon toga, u ekspresnom roku, Branko Ružić, ministar prosvete, je objavio da se Ministarstvo pravde i tužilaštvo dogovorilo da odbaci ove krivične prijave.\nUredba o merama za sprečavanje i suzbijanje zarazne bolesti Kovid19 predviđa obavezno nošenje maski u zatvorenom prostoru. Kada je reč o merama u školama, Uredba upućuje na preporuke i instrukcije Ministarstva prosvete, nauke i tehnološkog razvoja, po kojima je predviđeno obavezno nošenje maski u školama, kako učenika tako i zaposlenih.\nOdluku Trećeg osnovnog javnog tužilaštva da postupi po pomenutoj krivičnoj prijavi i naloži policiji da pozove direktore na ispitivanje, predstavlja podršku teorijama zavere i širenja lažnih vesti koje značajno ugrožavaju borbu protiv pandemije Covid-19 u Srbiji. Ova krivična prijava nema utemeljanja ni u pravu, ni u osnovnim principima ljudskih prava i sloboda.\nOvakva odluka tužilaštva i postupanje policije šalje nejasne i kontradiktorne poruke građanima, urušava njihovo poverenje u institucije i ugrožava borbu protiv pandemije. Neophodno je da se tužilaštvo izjasni po kom osnovu je postupilo po krivičnoj prijavi, imajući u vidu da su direktori škola postupali na osnovu mera i preporuka Ministarstva prosvete, nauke i tehnološkog razvoja i svih drugih institucija, koje zahtevaju nošenje zaštitnih maski na javnim mestima u zatvorenom prostoru.\nUkoliko javno tužilaštvo smatra da bi određene epidemiološke mere trebalo preispitati, onda bi takvo postupanje trebalo usmeriti na donosioce mera, a ne na one koji mere poštuju i primenjuju. Takođe, najava odbacivanja prijava na ovaj način, po nalogu Ministarstva pravde, duboko zadire u nezavisnost pravosuđa. Ovaj ceo proces ponovo ukazuje na činjenicu da vladavina prava u Srbiji ne postoji.


Partizan ostao perfektan poslije gostovanja Megi - BIGportal.ba\n16 Maja, 2019 064\nIzabranici Andree Trinkijerija ostali su perfektni i posle ovog duela, što znači da su praktično obezbedili prvo mesto pred plej-of.\nSuperliga, šesto kolo:\nMega – Partizan 81:90\nDinamik – Tamiš 77:76\nSloboda – Novi Pazar 83:100\nDomaći tim predvodio je Goga Bitadze sa 24 poena, 15 skokova, četiri blokade i pet faulova, za 36 indeksnih poena.\nCrno-beli bolje su otvorili utakmicu i već posle nekoliko minuta imali su +7, 2:9. Mega je uspela da se vrati do kraja deonice, međutim Pejdž je pogodio dve trojke i rezultat na semaforu bio je 19:23.\nU drugoj četvrtini gledali smo lošu košarku, nizale su se greške na obe strane i ovaj period igra nije obećavao. Međutim, obe ekipe ušle su u dobar ritam pred kraj, pogotovo Partizan.\nNa poluvreme otišlo se s rezultatom 36:48, pošto je Ognjen Jaramaz pogodio trojku uz zvuk sirene.\nTokom treće četvrtine crno-beli su uspeli da dođu i do +16, ali baš kao što je slučaj bio u prvom poluvremenu, Mega je uspela da se vrati. Proradio je šut za tri poena i pred poslednju deonicu, 67:73.\nU poslednjem kvartalu nije se postavljalo pitanje pobednika, iako je domaći sastav uspeo da se sa -18 vrati na -7. Ipak, vremena je bilo malo i crno-beli su ostvarili zasluženo došli do trijumfa.


Smejem se, a plakao bih - Moja Srbija\nMojTerapeut: Smejem se, a plakao bih\nKako muškarci skrivaju depresivno raspoloženje od sebe i od drugih\nGubitak posla, porodični problemi, bolest ili smrt bliske osobe, usamljenost, hronična bolest, finansijske teškoće, stres na poslu, mobing i drugi oblici zlostavljanja, predstavljaju najčešće situacije povodom kojih neka osoba može da razvije nezdrav i neadaptivan način emocionalnog reagovanja u vidu depresivnog raspoloženja. Ljudi koji imaju ovaj problem često deluju utučeno, bezvoljno i nezainteresovano za druženje, ali ako se radi o osobama koje imaju potrebu da drže stvari pod kontrolom ili ne žele da pokazuju slabost pred drugima, ne znači da će nužno biti tako. Ovo se posebno odnosi na muškarce od kojih porodica i društvo uglavom očekuju da budu „jači pol” i da dosledno skrivaju svoju ranjivost i tužna osećanja. Depresivno raspoloženje i doživljaj bespomoćnosti i beznadežnosti mnogi muškarci maskiraju prekomernim konzumiranjem alkohola, zatrpavanjem poslom, rizičnim oblicima ponašanja, razdražljivim ponašanjem i svađama, pri čemu uglavnom ne osvešćuju ili pred drugima skrivaju svoja prava osećanja. Nije retko da ovaj disfunkcionalni obrazac bežanja od sebe, dovede i do ozbiljne bolesti – depresije koja zahteva lečenje i ima značajne negativne posledice na obolelog i njegovu porodicu i okolinu. Takva depresija se zove skrivena ili maskirana.\nPostoji oblik maskirane depresije koja se naziva „nasmejana depresija”, jer osoba pokušava da ostavi utisak da je srećna i zadovoljna svojim životom. Osmeh je maska kojom se skriva osećanje niže vrednosti i besmisla, a ponekad i namera o samoubistvu koja kod ovog oblika depresije ostaje neprepoznata od strane okoline. Osobe koje boluju od „nasmejane depresije” imaju viši stepen energije i samim tim više snage da izvrše suicid na zaprepašćenje okoline koja takav postupak ni u snu nije očekivala. Nasmejana depresija je u vreme društvenih mreža prisutna u svim uzrasnim grupama, a naročito kod mladih.\nNa koji se način maskira depresivno raspoloženje?\nBolovi, problemi sa probavom i drugi fizički simptomi povezuju se sa napornim radom i dugim sedenjem u kancelariji, iako se možda radi o manifestovanju simptoma maskirane depresije. Problemi sa varenjem su takođe česti, naročito bolovi u želucu i grčevi u stomaku koji dovode do dijareje ili zatvora. Uverenje da se zbog ubrzanog rada srca, bolova u grudima i povišenog pritiska radi o kardiovaskularnom problemu veoma je prisutno kod muškaraca kojima je jednostavnije da promene kardiologa, nego da se obrate stručnjaku za mentalno zdravlje. Prisutni su i problemi sa spavanjem, kao što su nesanica ili prerano buđenje, ali je moguće da se javi i „bežanje u san” u vidu prekomernog spavanja.\nDepresivno raspoloženje može da dovede do pojačavanja, ali i do gubitka apetita. Kod maskiranih oblika depresije najčešće se javlja problem emocionalnog prejedanja, odnosno kompulsivnog konzumiranja hrane radi trenutnog rasterećenja, a ne zbog fiziološke potrebe za njom. Osobe sklone ovakvom prejedanju, najčešće imaju potrebu da u kasnim večernjim satima jedu nezdravu hranu sve dok ne osete da su se prejeli i da u njih više ništa ne može da stane. Na ovaj način se ne narušava samo fizičko zdravlje, već dodatno i mentalno, jer se javlja osećaj krivice, koju primarni emocionalni problem pogoršava.\nPreterivanje sa alkoholom je vrlo prihvaćeno u našoj kulturi, naročito ako se radi o muškarcima i nije neobično što osećanje napetosti mnogi pokušavaju da regulišu uz čašicu. Alkohol i psihoaktivne supstance slabe sposobnost racionalnog rasuđivanja i samokontrolu, pa zato podstiču sve oblike rizičnih ponašanja. Ovo je veoma važno i zbog toga što osoba koja je depresivna, u alkoholisanom stanju ili pod dejstvom droga, može lakše da se odluči na suicid. Statistike pokazuju da muškarci češće koriste vatreno oružje u slučaju suicida, pa samim tim imaju veće šanse da, kada imaju tu nameru, suicid i izvrše.\nProblemi u seksualnom funkcionisanju, kao što su erektilna disfunkcija ili nemogućnost da se doživi orgazam često se javljaju u maskiranoj depresiji i dodatno utiču da se muškarac oseća manje vredno i beznadežno. S druge strane, depresivne kognicije o sopstvenoj neadekvatnosti mogu da dovedu i do nezajažljivog promiskuitetnog ponašanja koje karakterišu površni odnosi, prepuštanje rizicima, bez razvijanja bliskosti i potpunog uživanja u seksu.\nPromene u socijalnom funkcionisanju mogu da se odnose na udaljavanje od drugih, izbegavanje druženja i osamljivanje. Na poslu mogu da se zatrpavaju poslom, da postavljaju sebi i drugima visoke ciljeve, da budu razdražljivi, bezrazložno agresivni prema kolegama i skloni svađama. Sklonost ka ozbiljnim temama i negativne evaluacije dovode do toga da okolina procenjuje da je osoba teška i da nepotrebno „mrači”.\nŠta pomaže da se reši problem?\nSvest o postojanju problema, izlazak iz zone komfora u smislu prihvatanje negativnih osećanja i pristajanje na iskren razgovor sa članovima porodice i bliskim ljudima ima lekovito dejstvo. Na taj način osoba odustaje od težnje da skriva tugu i ranjivost, a samim tim dobija veći stepen razumevanja i socijalne podrške.\nU realnim okolnostima, maskirana ili, kako se često zove, „muška” depresija, ostaje skrivena iza različitih somatskih problema i najbolje je da osoba, nakon što se utvrdi da nema telesno oboljenje, zakaže pregled kod lekara psihijatra, koji će proceniti stepen problema i odrediti način lečenja. Uglavnom se daju lekovi iz grupe antidepresiva koji ne izazivaju zavisnost i koji se, u cilju postizanja adekvatnog efekta, piju duže vreme. Pored farmakoterapije, značajnu ulogu može imati i psihološko savetovanje i psihoterapija koja se, ukoliko se radi o dijagnostifikovanoj depresiji, primenjuje paralelno sa lekovima koji se piju pod nadzorom psihijatra. Ukoliko se osoba prvo obrati psihologu sa željom da ide na psihološko savetovanje ili psihoterapiju, psiholog će primenom određenih upitnika proceniti da li postoji sumnja da se razvio depresivni poremećaj i da li je potrebno da klijent zakaže pregled kod psihijatra.\nBez obzira da li pije lekove ili ne, razgovori sa psihologom ili psihoterapeutom u velikoj meri mogu da pomognu. Osoba će postati svesnija neprijatnih osećanja koje potiskuje i koje ne pokazuje, analiziraće se način na koji je nastao i način na koji se održava emocionalni problem, razgovaraće se o ishrani, spavanju, pravilnom disanju, načinima opuštanja, zdravim reakcijama na stres, nenasilnoj komunikaciji sa drugima i svim ostalim životno važnim stvarima za mentalno zdravlje. Iskustvo psihologa u radu sa klijentima govori da muškarci sa problemima koji su opisani u ovom tekstu, u početku nevoljno dolaze na razgovor, naročito ukoliko imaju probleme o kojima se stide da govore, poput erektilne disfunkcije, noćnog prejedanja i slično, a kada steknu poverenje u psihologa i kada počnu da se otvaraju, brzo osete benefite od terapijskog rada.\nUkoliko se prepoznajete u ovim tvrdnjama, predlažemo vam da se posavetujete sa psihologom:\nPotiskujem svoja negativna osećanja\nPijem mnogo više alkohola nego što je normalno\nČesto vozim brzo i agresivno\nNe uživam u stvarima kao ranije\nKažu mi da se zatrpavam poslom\nNe brinem mnogo o posledicama svojih postupaka\nNepotrebno se izlažem rizičnim situacijama\nČesto imam glavobolju\nTrudim se da ne razmišljam o problemima\nČesto me muči gorušica i bolovi u stomaku\nOsećam se prazno\nPrema drugima se ponašam agresivno bez razloga\nImam neobjašljive bolove\nKoristim drogu da bi mi bilo lakše\nMoj terapeut okuplja stručnjake koji se bave savetovanjem i pružanjem podrške pojedincima i porodicama. Osim rada u prostoru, rade i putem interneta, što je od posebnog značaja za naše sugrađane koji žive u inostranstvu i koji imaju teškoće da dobiju odgovarajuću psihološku podršku, bez obzira da li je uzrok u nepoznavanju jezika, nerazumevanju kulturoloških osobenosti ljudi sa naših prostora ili u nedostatku finansija.\nSvi stručnjaci, psiholozi i psihoterapeti koji su predstavljeni na našem portalu, imaju adekvatno obrazovanje, završili su višegodišnje edukacije u jednom ili više priznatih psihoterapijskih modaliteta i dalje se stručno usavršavaju. U svom radu neguju otvoren i uvažavajući pristup i pomažu ljudima da prevaziđu lične probleme i poboljšaju kvalitet svoga života.\nTags: Brankica Ristić, Maskirana depresija, Moj terapeut, Muška depresija, Psihologija\n« ADA Divine Awakening festival poziva na buđenje\nNapustio nas je naš Lane »


LIDER PREJAK ZA LESKOVČANE: Poraz rukometaša Dubočice u Pančevu - Dnevnik Juga\nPočetna / GRADOVI / Leskovac / LIDER PREJAK ZA LESKOVČANE: Poraz rukometaša Dubočice u Pančevu\nRukometaši Dubočice 54 poraženi su na gostovanuu u Pančevu, u duelu sa liderom na tabeli ekipom Dinama rezultatom 39:30 (19:15).\nUtakmica je odigrana u okviru 18. kola Arkus lige.\nLeskovčani su pružili dobar otpor favorizovanom domaćinu kome je ovo 16. pobeda u sezoni, dok je Dubočica 54 uz 10 pobeda večeras zabeležila 8. poraz u Arkus ligi.\nDo 19. minut vodila se izjednačena borba (11:10), ali su doomaći u završnici prvog poluvremena stigli do 4 gola prednosti (19:15).\nU nastavku ponovo period izjednačene igre (42. minut 25:22), a gosti su ravnotežu i drugom poluvremenu održavali do pred sam kraj (55. minut 34:29). U poslednjih 5 minuta igre Pančevci serijom 5:1 stižu do novog ubedljivog prvenstvenog trijumfa.\nPosle 18. kola Arkus lige Dubočica 54 se nalazi na 5. mestu na tabeli, sa 20 osvojenih bodova, koliko ima i Novi Pazar na 4. mestu. Pazarci su večeras osvojili bod u Kikindi, i tako najavili da ne odustaju od borbe za plej of.\nU sledećem, 19. kolu Dubočica 54 na svom parketu dočekuje ekipu Kikinde.\nTagoviArkus liga Dinamo Dubocica\nPrethodni Svi poljoprivredni proizvodi u trgovini moraju imati bar kod ili QR kodove\nSledeći DRUGA LIGA SRBIJE: Košarkaši Zdravlja poraženi u Čačku


:) /Njemački magazin proglasio bh. grad najboljim mjestom za život na svijetu u penziji / Radio Sarajevo\nFoto: Dubravka Čolović/RAS Srbija /Trebinje\n:) / Njemački magazin proglasio bh. grad najboljim mjestom za život na svijetu u penziji\n29. 12. 2021. u 20:47:00 Radiosarajevo.ba\nNjemački magazin "Focus" proglasio je Trebinje za najbolje mjesto na svijetu za život nakon odlaska u penziju.\n"Focus" je rang listu napravio poređenjem 575 gradova na svijetu, a kao kriterijume je, između ostalog, uzeo bezbjednosnu situaciju i kvalitet zdravstvene zaštite po mišljenju stranaca koji tamo žive, pišu Nezavisne.\nTrebinje je po ocjeni "Focusa" osvojilo 81,9 bodova od ukupno 100, čime je ove godine sa vrha skinulo prošlogodišnjeg pobjednika, gruzijski grad Batumi.\n"Fokus" ističe da je grad historijski zanimljiv sa katoličkom katedralom, srpskim pravoslavnim manastirom i džamijom koje ilustruju različitosti.\nTagovi: Trebinje focus izbor\nIzbjegnuta tragedija / Nesvakidašnja nesreća u Trebinju: Audijem uletio u butik obuće\nVandalizam / Išarana džamija u Trebinju, uhapšena jedna osoba


Vučić u Moskvi - Ekonomija na fonu politike - Rusija i Srbija - Ekonomija - Ceopom Istina\nVučić u Moskvi – Ekonomija na fonu politike\nNaslovna / Rusija i Srbija Rusija i Srbija - Ekonomija / Vučić u Moskvi – Ekonomija na fonu politike\nKategorija: Rusija i Srbija - Ekonomija / Objavljeno: 11/07/2014, 07:35\nZavršena dvodnevna poseta srpskog premijera Aleksandra Vučića Moskvi, u mnogim odnosima je predstavljala proboj. Pre svega, strane su uspele da na kraju usaglase sva sporna pitanja koja se tiču Srbije u projektu “Južni tok”. Pored toga, srpski premijer je istakao zainteresovanost za razvoj saradnje sa Rusijom, koju smatra jednim od spoljnopolitičkih prioriteta svoje zemlje.\nMeđunarodna pozadina iza koje su protekli rusko-srpski pregovori na najvišem nivou – a šefa vlade Srbije nije primio samo njegov ruski kolega Dmitrij Medvedev, nego i Predsednik Vladimir Putin – teško se mogla nazvati povoljnom. Poslednjih nekoliko nedelja Zapad je osetno pojačao pritisak na Beograd kako bi ga prisilio da se priključi opštem antiruskom sankcijskom horu. Pa i u samoj Srbiji su se čuli glasovi onih koji pozivaju da se na oltar evrointegracija položi istorijsko partnerstvo Beograda sa Moskvom. Lokalni politički analitičar Jelena Milić je u nedavnom intervju agenciji AFP čak optužila Rusiju da na Srbe vrši “rastući pritisak” kako bi se blokirale evrointegracije Srbije. Pa i sam premijer Vučić se prilikom nedavne posete Nemačkoj toliko aktivno izražavao u korist partnerstva sa Berlinom, da su mnogi počeli govoriti o konačnom geopolitičkom zaokretu zemlje prema Zapadu. Konkretno, premijer Srbije je napomenuo da je njegova zemlja suviše mala da bi bila partner Berlina, ali ona “želi da bude saveznik Nemačke” i da se radi toga “Srbija mora izmeniti”.\nMeđutim, autori apokaliptičkih prognoza su kao i obično požurili da izvuku željeno za stvarno. Objektivna situacija kako u Srbiji, tako i u samoj EU, objektivno zahteva od svih strana ne ucene, nego koordinaciju. I sa te tačke gledišta Srbija u poslednje vreme demonstrira spremnost da možda postane “most” u odnosima Moskve i Brisela. I iz ove tačke gledišta reči premijera Vučića da je on “veoma zadovoljan posetom Rusiji” ne izgledaju kao preuveličavanje.\nGlavni konkretni rezultat pregovora Vučića u Moskvi nesumnjivo predstavlja regulisanje svih spornih pitanja koja se tiču učešća Srbije u projektu izgradnje gasovoda “Južni tok”. U rezultatu toga već uveče 8. jula su kompanije SouthStreamSerbiaAGi ruska OAO «Centrgaz» potpisali ugovor o izgradnji magistralnog dela gasovoda na teritoriji Srbije. Vrednost ugovora iznosi oko 2,1 milijardu eura. Komapnija «Centrgaz» koja ulazi u grupaciju “Gazproma” ranije je pobedila na odgovarajućem tenderu. Kao što je u Moskvi pojasnio Aleksandar Vučić, 50% izgradnje i 40% ostalih radova u okvirima realizacije projekta “Južni tok” na teritoriji Srbije izvršiće srpske kompanije, što će im omogućiti da ostvare dobit od oko 350 miliona eura. “Uslovi ugovora predviđaju da će za realizaciju pojedinih vrsta poslova biti uključene i kooperantske srpske kompanije” – potvrdili su u Gazpromu. Tako da se u rusko-srpskim odnosima tesno prepliću politički i ekonomski interesi.\nNije tajna da Evropska komisija u poslednje vreme bukvalno “uvrće ruku” učesnicima projekta “Južni tok”, kako bi ih naterala da odustanu od njegove realizacije. Navode se različiti formalni razlozi – od neusklađenosti projekta sa normama Trećeg energetskog paketa EU (zabrana jednoj kompaniji da kontroliše i proizvodnju i transport prirodnog gasa), do navodnih tajnovitih uslova tendera. Međutim, ovakva pozicija ne samo da je slaba sa pravne tačke gledišta (međuvladini sporazumi o “Južnom toku” bili su potpisani još pre stupanja na snagu Trećeg energetskog paketa EU), nego je i ekonomski neodrživa.\nEvropljani jednostavno nemaju čime zameniti ruske energetske resurse. Svako smanjenje isporuka gasa iz Rusije dovešće do toga da će se gorivo koje nedostaje morati kupovati od drugih dobavljača po većoj ceni, što se nesumnjivo neće svideti potrošačima – izjavio je po tom pitanju šef naftne kompanije Total, Kristof de Maržeri u intervjuu agenciji Reuters. Upravo zbog toga vlasti EU – istakao je on – moraju pre svega da misle o tome kako da obezbede isporuke ruskog gasa, uključujući i zaobilaženje Ukrajine. “Da li mi u Evropi možemo preživeti bez ruskog gasa? Odgovor je – ne. Da li postoji kakav bilo razlog da bi živeli bez njega? Odgovor je – ne. Ja mislim – i ja sada ne štitim interese kompanije Total– ne. Ukoliko ove zime bude ograničenja u isporukama gasa i još bude i hladnoća, očigledno je da će se kod nas pojaviti problemi” – istakao je šef Total-a.\nNije slučajno čitav niz zemalja pozvao Brisel da pronađe kompromisno rešenje problema ruskog gasovoda. Konkretno, ambasador Italije u Rusiji Ćezare Marija Ragaljini u intervjuu agenciji INTERFAKS je potvrdio da njegova zemlja “široko podržava Južni tok”, “kako zbog važnosti tog projekta za diversifikaciju maršruta snabdevanja gasom, tako i zbog industrijskog i tehnološkog učešća Italije u tom projektu. Treba imati u vidu da je gas izuzetno važan ne samo zbog ekonomskog razvoja, nego i zbog igradnje održive i ekološki bezopasne privrede. Po tom pitanju EU i Italija pokušavaju da izvrše svoje obaveze. Mi bi želeli da se dijalog sa Rusijom nastavi i od strane Evropske komisije i onih zemalja koje su direktno zainteresovane za izgradnju gasovoda”. Upravo je Italija od 1. jula postala aktuelni predsedavajući EU i to daje poziciji zemlje posebnu težinu. Prema svedočenju ambasadora Regaljinija, “normalizacija odnosa sa Moskvom predstavlja prioritet tokom predsedavanja Rima u Evropskoj Uniji”.\nMeđutim, rusko-srpska saradnja ima opšteevropsku dimenziju ne samo u sferi energetike. Šef Ministarstva za vanredne situacije Rusije Vladimir Pučkov je pozvao EU da na osnovu ruskog iskustva stvori globalni sistem suprotstavljanja prilikom vanrednih situacija i posebno da šire iskoristi mogućnosti rusko-srpskog humanitarnog centra u srpskom gradu Nišu.\nNaravno. Učesnici rusko-srpskih pregovora nisu mogli da ignorišu ni za Beograd toliko bolno pitanje Kosova i Metohije. Jer su mnogi u Srbiji posumnjali u doslednost ruske pozicije posle prisajedinjenja Krima Rusiji. Međutim, ruska pozicija po pitanju nepriznavanja samoproglašene nezavisnosti Kosova ostaje nepromenjena. “Veoma sam zahvalan za pomoć koju od vas dobijamo po pitanju kosova i Metohije i veoma sam zahvalan što vi želite da nastavite da sa nama razvijate ekonomsku saradnju” – istakao je premijer Vučić u razgovoru sa predsednikom Putinom.I ove reči predstavljaju najprecizniji rezultat posete šefa srpske vlade Rusiji.\nRIA NOVOSTI 08/07/14 20:40 08.07.2014 20:41\n RIA NOVOSTI 08/07/14 20:40 08.07.2014 20:40\nOstavite komentar na Vučić u Moskvi – Ekonomija na fonu politike


Rusija se vraća u pregovore o Kosovu i Metohiji? "Sastanak će biti u Parizu" - BIGportal.ba\n5 Aprila, 2021 6 Aprila, 2021 04405\nDelegacije Beograda i Prištine predvođene Aleksandrom Vučićem i Aljbinom Kurtijem sastaće se tokom septembra u Parizu, piše “Albanijan post”.\nSastanku će, kako navodi taj list prisustvovati francuski predsednik Emanuel Makron i predstavnik SAD i Rusije.\n“Rusi su dugo bili van tokova i sasvim je moguće da će tražiti povratak svojih pozicija na Balkanu. Prepuštanjem pregovora o statusu Kosova Amerikancima i EU, Rusi praktično gube uticaj na Balkanu koji je za njih strateški veoma značajan. Zapad već dugi niz godina, pa čak i decenija, pokušava da izbaci i potisne ruski uticaj na Balkanu”, kaže izvor iz diplomatskih krugova.\nBivša vlast je to verovatno uradila po nalgu Zapada. Međutim, mi sada vidimo da je EU nemoćna da reši bilo šta na Kosovu. Za Srbiju bi bilo dobro da se pregovori vrate na globalni nivo, gde će pored SAD i EU tradicionalnio naklonjenim Albancima i naša država imati jakog igrača iza leđa, poput Kine i Rusije. U ovom slučaju, dolazak predstavnika Moskve je dobra vest za nas – navodi naš izvor.


POTPISAN UGOVOR ZA “BEOGRAD NA VODI” – Balkanekspresrb.rs\nPREDVIĐENO JE DA PROJEKAT TRAJE MAKSIMALNO 30 GODINA, OD ČEGA POLOVINA MORA BITI ZAVRŠENA U PRVIH 20 GODINA. IAKO JE NAJAVLJEN, OVOM DOGAĐAJU NIJE PRISUSTVOVAO PREDSEDNIK VLADE SRBIJE ALEKSANDAR VUČIĆ\nMINISTARKA građevinastva, saobraćaja i infrastrukture u Vladi Srbije Zorana Mihajlović potpisala je danas, u ime Vlade, ugovor sa kompanijom “Belgrejd voter front kapital invesmets” o zajedničkom ulaganju za projekat “Beograd na vodi”, po kojem će Srbija\nbiti vlasnik 32 odsto kapitala, a strani partner iz Ujedinjenih arapskih emirata 68 odsto. Za finansiranje projekta kompanija iz UAE obezbediće 300 miliona evra, od toga 150 miliona kao kapital, a 150 kao “zajam u formi pozajmice osnivača”. Predviđeno je da projekat traje maksimalno 30 godina, od čega polovina mora biti završena u prvih 20 godina. Iako je najavljen, ovom događaju nije prisustvovao predsednik Vlade Srbije Aleksandar Vučić. Mihajlović je rekla da je želja Vlade da budućim generacijama ostavi bolju, usšpešniju i lepšu Srbiju, i da je projekat “Beograd na vodi” velika mogućnost da se zaposli građevinska i mašinska industrija u zemlji. Želim da se ovaj ugovor ostvari u roku i da bude na ponos svemu onom što ćemo u Beogardu i Srbiji napraviti, poručila je ona. Mihajlovićeva je dodala da se, od vremena kad je najavljen projekat “Beograd na vodi”, nije verovalo da će se on ostvariti, ali da je Vlada i time pokazala da ispunjava sve što je obećala, i da očekuju da već krajem leta krene izgradnja objekata.\nVlasnik kompanije Egl hils iz UAE, “čija firma će graditi Beograd na vodi”, Muhamed Al Abar, rekao je da se radi o važom projektu za građane Srbije i njegtove zemlje, i da je\ndanašnji dan onaj u kome se proslavlja početak veza dve države i jedne lepe ekonomske saradnje.\n“Veliki infrastrukturni projekat kao ovaj može da ima veliki značaj za sve građane i uticaj na ekonomske aktivnosti, kao i na prikazivanje novih načina izgradnje i dizajna zgrada”, istakao je Al Abar.\nOn je objasnio da se čitav projekat “Beograda na vodi” zasniva na dva stuba” – jedan je premijer Srbije Vučić, “bez čije vizije i insistiranja projekta ne bi bilo”, i drugi – Vlade UAE, koja je dala svoju podršku i imala pritisak da se to napravi. To je sjajna kolaboracija eksertize, znanja i novca, konstatovao je Al Abar.\nPotpisivanju ugovora prisustvovao je najveći broj ministara iz Vlade Srbije, a posle tog čina, gosti su otišli na obalu Save, gde su im prezentovani detalji projekta. U vreme potpisivanja ugvoora, prekoputa zgrade Geozavoda, gde se ceremonija održavala, ukupilo se više stotina protivnika tog projekta, koji su izražavali svoje negodovanje. Njih je policija sprečila da pređu Karađorđevu ulicu, dok je, istovremeno, ispred zgrade Geozavoda, pustila nekoliko\ndesetina pristalica Srpske napredne stranke, koji su davali podršku projektu. <\nVLADA JE USVOJILA I PREDLOG ZAKONA O POTVRĐIVANJU UGOVORA IZMEĐU REPUBLIKE SRBIJE I REPUBLIKE TURSKE O IZRUČENJU\nSAMIT GRADONAČELNIKA: OVAJ DEO EVROPE SE MORA DRŽATI ZAJEDNO\n“VEOMA SAM ZADOVOLJAN, ČESTITAM GRADU BEOGRADU NA ORGANIZACIJI KOJA DOKAZUJE DA ZNAMO BITI NA SVETSKOM NIVOU”, REKAO JE\nOTVORENO PISMO PREMIJERA VUČIĆA PROSVETNIM RADNICIMA\nHVALA ZATO ŠTO RAZUMETE, HVALA ZBOG ŽRTVE KOJU STE PODNELI, I HVALA ZBOG LEKCIJE KOJOJ STE NAS\nPROTEST INICIJATIVE „NE DA(VI)MO BEOGRAD“


Saobraćajna nesreća u Dubokom kod Obrenovca\n26.11.2021. 10:26 > 10:50\nFoto: Obrenovac, moj grad / screenshot\nAutobus sleteo s puta\nKako "Blic" saznaje u obrenovačkoj hitnoj pomoći, među putnicima ima lakše povređenih, a kako prenosi RTS, povređeno je 10 osoba. Neki od njih biće prevezeni u Urgentni centar.\nKako se vidi na smiku objavljenom na društvenim mrežama, prednji deo autobusa potpuno je uništen, razbijena su stakla.\nLjudi su iskakali kroz prozore, jer je desna starna autobusa naslonjena na brdo uz saobraćajnicu.\nNa mesto saobraćajne nezgode došle su ekipe policije i hitne pomoći.\nNa ovom delu puta Obrenovac-Beograd saobraćaj se otežano odvija.\nSudar se dogodio na krivini za koju kažu da je "crna tačka" ove deonice.


PRIREĐIVAČI IGARA NA SREĆU ZALAŽU SE ZA BOLJU REGULATIVU I LEGALNO POSLOVANJE\n28. april 2010. PRIREĐIVAČI IGARA NA SREĆU ZALAŽU SE ZA BOLJU REGULATIVU I LEGALNO POSLOVANJE\nU organizaciji Privredne komore Beograda i Udruženja priređivača igara na sreću-JAKTA u saradnji sa Ministarsvom finansija - Uprava za igre na sreću, 28. aprila 2010. godine, održana je konferencija pod nazivom: "Odgovorno priređivanje igara na sreću u Srbiji". Konferenciji je prisustvovao Helmut Kafka, predsednik austrijskog Udruženja priređivača igara na sreću i potpresednik Evropske federacije za igre na sreću (EUROMAT), kao i brojni predstavnici priređivača igara na sreću iz Srbije i susednih zemalja.\nKada je u pitanju priređivanje igara na sreću u Srbiji, osnovni cilj Udruženja JAKTA je, da u potpunosti budu sprovedeni postulati odgovornog, dobro organizovanog i legitimnog priređivanja igara na sreću, sprečavanja i prevencije maloletničkog kockanja i uklanjanja crnog tržišta u oblasti igara na sreću.\nMile Simojlović, načelnik u Upravi za igre na sreću istakao je značaj formiranja Uprave za igre na sreću 2005.godine, jer je broj legalnih aparata od tog perioda povećan sa 5026 na 17 500,a broj uplatnih mesta sa 300 na 1297. U periodu 2001- 2004. godine, država jeod igara na sreću ostvarila prihod od 29 miliona evra, dok je od 2005 . do kraja 2009. godine, ostvareno 256 miliona evra prihoda.


Otvoren Centar za ekonomski i ruralni razvoj – ACED\nCentar za ekonomski i ruralni razvoj koji će podržavati ekonomski razvoj regije kroz pružanje usluga malim i sreddnjim preduzećima i drugim subjektima u ruralnim sredinama otvoren je 13. oktobra 2016. godine u Krnetama, opština Laktaši.\nCentar, koji je sagrađen na lokaciji stare škole, svečanim presjecanjem vrpce otvorili su Mariangela Fittipaldi, v.d. šefa Sekcije za ekonomski razvoj, infrastrukturu i prirodne resurse u Delegaciji Evropske unije u BiH i Miodrag Matavulj, direktor Centra za ekonomski i ruralni razvoj (CERD).\nObnovu objekta stare škole i osnivanje Centra za ekonomski i ruralni razvoj finansirala je Evropska unija kroz projekat “Regionalni rast kroz ekonomski i ruralni razvoj – ReGERD”, koji implementira Agencija za saradnju, edukaciju i razvoj ACED, Banja Luka, uz projektne partnere opštine Gradiška, Kozarska Dubica, Laktaši i Srbac, Udruženje LAG SAVUS, Lokalna razvojna agencija Kozarska Dubica i Univerzitetski preduzetnički centar Banja Luka.\nObnova Centra je izvršena u sklopu projekta čija je ukupna vrijednost 597.638 eura. Projektne aktivnosti uključuju pružanje usluga malim i srednjim preduzećima privrednicima i farmerima kako bi poboljšali konkurentnost njihovih preduzeća i proizvoda, osigurali razvoj novih tržišta i mogućnosti, i unaprijedilo otvaranje novih radnih mjesta. Projekat takođe jača poslovno okruženje za preduzetnike kroz uspostavljanje javno-privatnog dijaloga, spajanje privrede sa akademskim ustanovama, uvođenje inovacija u rad preduzeća te pružanje novih finansijskih šema.


Prevarantske zamke za penzionere - Penzioneri - Crna Gora\n“Dobili ste vaučer za banju” – samo je jedna od prevara koje se serviraju starijim građanima. Treba da naučite da prepoznate prevarante i da na njih upozorite komšije, rodbinu i prijatelje.\nDOBROTU penzionera mnogi su spremni da iskoriste, ali najstariji sugrađani ne treba da zaziru od svih ljudi, već da nauče da prepoznaju prevarante.\nPenzioneri su meta mnogim “trgovcima”, a naročito oni koji provode mnogo vremena u kući. Ipak, umesto da se najstariji sugrađani osame i nikom ne otvaraju vrata, oni, naprotiv, treba da se obaveste o potencijalnim prevarama i razgovaraju sa komšijama, jer mogu da ih upozore.\n1. Davno zaboravljena rođaka\nBrz život udaljio je ljude od rodbine, pa je jedna od najvećih opasnosti koje vrebaju najstarije “zaboravljena rođaka”. Ovakvi prevaranti su obično žene koje pažljivo pročitaju spisak stanara, često i danima posmatraju ulaz i kupuju u obližnjoj prodavnici, gde ulaze u razgovor sa ljudima. Ovakve žene su uvijek lijepo obučene i izuzetno prijatne u razgovoru, a neretko nose i “znak pažnje” poput keksa ili kafe. One po govoru penzionera već znaju odakle potiče i razgovor vode u pravcu daleke majke koja je bila siromašna ili je ostavio muž, pa je umrla i žena želi da pronađe neke rođake, jer je usamljena. Penzioner se često “seti” takve rođake, jer svi u familiji imaju slična imena (Milka, Jelica, Jovanka…) i praktično sam navodi imena rođaka. Tokom ugodnog razgovora, žena uz suze “otkriva tajnu” da joj je dete bolesno (ili su joj ukrali novčanik u prevozu dok je dolazila), a sažaljivi penzioner (češće su žrtve ove prevare žene) rado daje novac. Iako ova žena ostavi broj telefona i adresu, penzioner je više nikada neće videti.\nMASOVNO KUPUJU NA RATE\nPIO fond je sklopio ugovore sa oko 600 firmi koje prodaju raznu robu kako bi penzionerima omogućili da kupuju na rate sve šta im treba. Prema broju administrativnih zabrana za penzije, očigledno je da stariji sugrađani masovno koriste ovakav način plaćanja robe. Svaki kupac po Zakonu o zaštiti potrošača ima rok od 14 dana da se predomisli i odustane od kupovine. Međutim, trgovci robu isporuju petnaestog dana od zaključivanja ugovora, pa penzioner nema mogućnost da se žali. Prema novom zakonu o zaštiti potrošača, rok od 14 dana za žalbu počinjaće od dana kada je roba isporučena.\n2. Ugradnja jeftinog uređaja\nObučeni u majstorske kombinezone, sa torbom punom alata, momci zvone na vrata i saopštavaju penzioneru da su došli da ugrade mali aparat koji će, recimo, sprečiti da, ukoliko udari grom, pregore svi uređaji. Takav “aparat” košta 500 dinara, ugrađuje se za pet minuta kod telefonskog priključka, a “majstori” često imaju i sertifikat “Pošte Srbije”, EPS-a i sličnih kompanija kojima penzioneri veruju. Ovakvi sertifikati su lažni, kao i majstori, a ukoliko penzioneri otvore utikač za telefon, shvatiće da je samo ubačena mala metalna pločica koja ničemu ne služi. Ovi prevaranti igraju na sitan novac i veoma su uspešni, jer kada se sabere ukupna suma – ostvaruju dobru zaradu.\n3. Blagotvorni proizvodi\nMnogo penzionera ima problem sa spavanjem, pa im trgovci nude jastuke, podlogu za dušek, masažere, magnetne narukvice i bezbroj drugih proizvoda za, navodno, miran san. Potrošačke organizacije upozoravaju da ne treba nasedati na ovo, jer trgovci podmeću ugovore od kojih je poslije nemoguće odustati.\nPenzionere prvo ljubazno obaveštavaju da su srećni dobitnik, recimo, jastuka koji će im uručiti tokom besplatne večere. Usamljeni ili željni provoda, penzioneri odlaze na promociju, gde ih specijalni tim obrlati da kupe proizvod koji blagotvorno deluje i da potpišu porudžbenicu, a platiće na rate. Firma u rekordnom roku stupa u kontakt s Republičkim fondom za penzijsko i invalidsko osiguranje i počinje otplata s računa PIO na račun te firme. Naime, porudžbenice su ugovor koji, praktično, ne može da se raskine. Tačnije, može samo ukoliko se dostavi kopija ljekarske dokumentacije da penzioner ne može da plaća robu. U suprotnom, penzioner ostaje bez robe, a prodavcu mora da plati 25 odsto ukupne vrijednosti porudžbine.\n4. Bagatelna roba\nU manjim mjestima trgovci nabavljaju spisak penzionera i idu od vrata do vrata, a usamljene penzionere je lako ubediti da kupe robu, jer je riječ o cijenama do 20 eura.\n5. Samo odslušajte i dobiću platu\nPenzioneri se lako sažale kada im čovek kaže da hrani troje djece, a da je dovoljno da samo odslušaju prezentaciju, ne moraju ništa da kupe i on će zaraditi platu. Kada počne prezentacija, stručne osobe izoluju penzionere i u razgovoru oči u oči s njima, “dajući im popuste”, i uspešno sklapaju posao.


HORGOŠ :ZAPLENJENA AUTO-ELEKTRONIKA I OPREMA - Subotica Danas\nHome / Hronika / HORGOŠ :ZAPLENJENA AUTO-ELEKTRONIKA I OPREMA\nHORGOŠ :ZAPLENJENA AUTO-ELEKTRONIKA I OPREMA\nPosted on 03 juna, 2021, 12:11 pm\nCarinici su 31. maja 2021. godine na prelazu Horgoš, u saradnji sa policijom, sprečili pokušaj krijumčarenja univerzalnih multimedija uređaja i senzora za rad automobilskih motora vrednih 4 miliona dinara. Prekršaj je otkriven kada je na ulazu u zemlju, nešto posle ponoći, na red za kontrolu pristigao automobil “nisan kaškai“, kojim je putovao mlađi bračni par holandskih državljana turske nacionalnosti.Upitani da li imaju nešto da prijave, izjavili su da pored ličnog prtljaga, kod sebe imaju i 3.000 evra.\nMeđutim, prilikom detaljnog pregleda automobila, carinici su ustanovili da je to daleko od istine. Naime, ispod torbi i kofera sa ličnim prtljagom, kao i u prostoru za rezervni točak, pronađeno je više od 20 univerzalnih multimedija uređaja i gotovo 2.000 senzora za rad motora vozila “ford“ i “reno“. Kako procenjena vrednost sakrivene robe prelazi dve trećine vrednosti vozila, do okončanja prekršajnog postupka, koji je pokrenut protiv 24-godišnjeg vozača, zadržan je i automobil, čime se ukupna vrednost ovog prekršaja uvećava na više od 5 miliona dinara.\nUHAPŠEN ZBOG LAŽNE DOJAVE O BOMBI U SUDU\nPU SUBOTICA – 12 SAOBRAĆAJNIH NEZGODA\nPreradović / nov 16\nDanas / jun 8\nPreradović / dec 24\n8. decembra 2021., 08:25


Svečano otvoren Žeželjev most u Novom Sadu - Skupština Autonomne Pokrajine Vojvodine\nNovi Sad, 1. septembar – Predsednik Skupštine AP Vojvodine Ištvan Pastor prisustvovao je otvaranju Žeželjevog mosta za drumski saobraćaj u Novom Sadu, koji su svečano otvorili predsednik Republike Srbije Aleksandar Vučić i evropski komesar za pregovore o proširenju i susedsku politiku Johanes Han.\nPredsednik Srbije je zahvalio Hanu na pomoći koju je EU dala za izgradnju mosta, nazivajući ga iskrenim prijateljem Srbije, dok je Han rekao da ne može da zamisli bolji simbol od mosta da opiše proces evrointegracija.\nStari most srušen u NATO bombardovanju 1999. godine je izgrađen 1961. godine po projektu arhitekte Branka Žeželja, po kome je i dobio ime, iako je njegov zvanični naziv bio Most bratstva i jedinstva.\nNovi Žeželjev most je čelično-lučni za železnički i drumski saobraćaj, dugačak je 474 metara, 31,45 metara širok, a razmak između luka i zatege je oko 42 metra. Sadrži dva železnička koloseka, koji omogućavaju brzinu od 160 kilometara na sat za putničke i 120 kilometara na sat za teretne vozove. Most je čelične konstrukcije i nalazi se na pet stubova, od kojih je jedan preuzet sa starog mosta.\nIzgradnja mosta je koštala 54 miliona evra, od čega je EU finansirala projekat sa 25 miliona evra, Pokrajina i grad Novi Sad su dali 25 miliona evra, dok je država za izgradnju mosta izdvojila četiri miliona evra.\nOtvaranju mosta prisustvovali su i potpredsednik Vlade Republike Srbije i ministar građevinarstva, saobraćaja i infrastrukture Zorana Mihajlović, gradonačelnik Novog Sada Miloš Vučević i predsednik Pokrajinske vlade Igor Mirović, kao i direktori javnih preduzeća.


Nova investicija u Zrenjaninu: Južnokorejska kompanija Eseks zaposliće 200 radnika | ZR KLIK\nZrenjanin- Južnokorejska kompanija Eseks, proizvođač emajliranih bakarnih žica, tokom marta trebalo bi da započne izgradnju proizvodnog pogona u Zrenjaninu. Vrednost investicije je 30 miliona evra, a planirano je zapošljavanje 200 radnika.\nAmbasadoro Republike Koreje Ju Deđong i njegovi saradnici danas su prisustvovali radnom sastanku gradonačelnika Zrenjanina Čedomira Janjića sa saradnicima. Ambasador je potom obišao i industrijsku zonu “Jugoistok-Ečka” i lokaciju na kojoj će biti podignut pogon kompanije Eseks.\nAmbasadoro Republike Koreje Ju Deđon\nAmbasador Ju Deđong istako je da Zrenjanin predstavlja veoma dobru lokaciju za investiranje, da raspolaže neophodnom infrastrukturom, saobraćajnim vezama, da ima kvalifikovanu radnu snagu i da nudi dobre podsticaje investitorima.\n-Znam da je Zrenjanin u prošlosti bio izuzetno razvijen industrijski centar i to je još jedna dodatna prednost za strane investitore koji dolaze. Kompanija koja iz Južne Koreje dolazi u ovaj grad bavi se visokom tehnologijom i smatram da će to biti dodatni podsticaj i mogućnost za veliki napredak Zrenjanina. Konstatovali smo tokom razgovora da postoji još oblasti u kojima se može odvijati naša saradnja i da bi u narednom periodu moglo biti još kompanija koje bi ovde investirale- rekao je ambasador Južne Koreje u Srbiji Ju Deđong.\n-Drago mi je što danas imamo priliku ne samo da najavimo neke moguće investicije, već da konkretno razgovaramo o početku izgradnje novog proizvodnog pogona u našoj industrijskoj zoni “Jugoistok”, a kako stvari stoje, već u martu ćemo polagati i kamen-temeljac za ovu korejsku fabriku, što je svakako dobra vest ne samo za Zrenjanin, već i za Srbiju. Razgovori s kompanijom ESEKS dugo su trajali, uspeli smo da se usaglasimo oko svih njihovih zahteva i više ništa ne stoji putu realizaciji ove investicije, u čemu nam je nesebičnu pomoć pružila i Vlada Republike Srbije. Naravno da smo danas iskoristili priliku da ispromovišemo našu industrijsku zonu, koju širimo na 550 hektara, što retko ko može da ponudi danas u Srbiji na jednom mestu, a u rezervi, praktično imamo još toliko zemljišta u gradskom vlasništvu i to je ono, između ostalog, što kvalifikuje Zrenjanin kao dobro mesto za investiranje- rekao je gradonačelnik Zrenjanina Čedomir Janjić i najavio mogućnost dolaska drugih investitora iz Južne Koreje.


Predstavljen Nacrt izbornog programa SDP BiH za Opće izbore #Plan 10 – Zenicablog\nPredstavljen Nacrt izbornog programa SDP BiH za Opće izbore #Plan 10 – Sala zeničkog SDP-a bila je premala da primi velik broj zainteresovanih članova, simpatizera i građana koji su se sinoć, 11.01.2018.godine, odazvali na javnu tribinu SDP BiH na kojoj je prezentiran Nacrt izbornog programa SDP BiH za Opće izbore 2018.godine – #Plan 10.\nNa tribini su se obratiti predsjednik Socijaldemokratske partije Bosne i Hercegovine Nermin Nikšić, potpredsjednik SDP BiH i zastupnik u ZD PFBiH Zukan Helez , šef kluba zastupnika SDP BiH u ZD PFBiH Elvir Karajbić, kao i predsjednici KO SDP BiH ZDK i GO SDP BiH Zenica Senaid Begić i Mladen Simić.\nU samom uvodnom obraćanju naglašeno je da je SDP BiH sa izradom Nacrta izbornog programa započeo na strateškom planiranju SDP BiH. Značajnu ulogu u izradi Nacrta izbornog programa imali su članovi, simpatizeri i građani koji su kroz anketne listiće u više od 50 gradova odabrali prioritete iz raznih oblasti koji su prihvaćeni kao ključne oblasti u Nacrtu izbornog programa. Izbornim programom SDP BiH želi ponuditi rješenja na veliki broj akutnih problema iz deset cjelina, pod nazivima: Plan za ekonomiju, Plan za pravdu, Plan za mlade, Plan za kulturu i sport, Plan za ekologiju i turizam, Plan za obrazovanje, Plan za zdravstvo, Plan za pravedno društvo, Plan za EU, NATO i dijasporu i Plan za reformu javne uprave.\nOsim osvrta na #Plan 10 predsjednik SDP BiH Nermin Nikšić govorio je o aktuelnoj političkoj situaciji sa posebnim akcentom na jačanju ljevice. Naglasio je da je građanski blok, koji okuplja SDP BiH, politički blok cijele BiH, svih njenih građana i naroda. Potpuno je jasno kako Bosna i Hercegovina u posljednje tri godine prolazi kroz veoma težak period, obilježen neradom i stalnim svađama unutar aktuelne koalicije, koja svakim danom sve više urušava državu i njene institucije. Građani nemaju posla, radnici rade za minimalne plate u lošim uslovima, penzioneri nemaju dostojanstvenu starost, a mladi masovno odlaze u potrazi za poslom.\nTagoviPredstavljen Nacrt izbornog


Palmer: SAD se nada da će opozicija u Srbiji odustati od bojkota izbora | SAD, Srbija | Al Jazeera Balkans\nPlamer rekao da bi SAD volio da nova vlada Kosova bude formirana što je prije mogućeArhiva\nSjedinjene Američke Države se nadaju da će opozicija u Srbiji odustati od bojkota izbora i da će sa predstavnicima vlasti postići dogovor oko izbornih uslova, izjavio je zamjenik pomoćnika američkog državnog sekretara za evropska i euroazijska pitanja Matthew Palmer.\nPoslije sastanka predstavnika vladajuće Srpske napredne stranke sa predstavnicima opozicije i civilnog sektora na Fakultetu političkih nauka (FPN), održanom uz posredovanje Fonda za otvoreno društvo, Palmer je u intervjuu za Glas Amerike rekao da "misli da ima mnogo pitanja u vezi sa ravnopravnim (izbornim) uslovima" u Srbiji.\n"Svakako, ako opozicija ne vjeruje da su uslovi fer, ima prostora za otvoreni dijalog, otvorenu raspravu o tome. Nadamo se da će biti postignut sporazum i da će biti pronađen način da sve političke partije učestvuju na izborima, kako bi građani Srbije imali pravi izbor", kazao je Palmer.\n"Nadamo se da će dvije strane moći da se usaglase i da će opozicija učestvovati u izbornom procesu, jer smo ih na to konstantno i ohrabrivali", dodao je zamjenik pomoćnika šefa američke diplomatije Mikea Pompea.\n"Ohrabrujemo opoziciju da iskaže svoje brige i otvorena pitanja koja treba riješiti, to je važan dio demokratskog procesa", naveo je zvaničnik State Departmenta.\nPalmer je govorio i o tome da li poslije ostavke kosovskog premijera Ramusha Haradinaja postoje veće šanse za obnavljanje dijaloga Beograda i Prištine i za sporazum Srbije i Kosova.\n"Nadamo se da Beograd i Priština mogu ponovo da nađu put do pregovaračkog stola i da onda nađu obostrano prihvatljivo rješenje čiji je rezultat puna normalizacija odnosa i koje otvara put ka evropskoj budućnosti za obje zemlje", rekao je Palmer.\nOn je dodao da bi SAD volio da nova vlada Kosova bude formirana što je prije moguće i da učini sve što je potrebno da dijalog bude nastavljen, uključujući ukidanje taksi na robu iz Srbije i BiH.\n"Nadamo se da to može da se riješi ubrzo", kazao je američki diplomata.\nUpitan da li poslije ostavke Haradinaja postoji veća vjerovatnoća da predsjednici Srbije i Kosova, Aleksandar Vučić i Hashim Thaci, postignu sporazum koji podrazumijeva razmjenu teritorija, Palmer je rekao da je SAD trenutno usmjeren "da obje strane vrate pregovorima" i da će se, kada se to desi, govoriti o tome šta bi dvije strane mogle da ispregovaraju.\n"A to treba da definišu obje strane. Niko neće biti primoran da radi nešto što ne može da uradi. Ali bismo vojleli da se pregovori odvijaju u dobroj vjeri i idu ka dogovoru koji vodi međusobnom priznavanju Srbije i Kosova i otvara put ka Evropi. SAD neće diktirati domet pregovora", naveo je Palmer.\nUpitan da li su tačni navodi nekih eksperata u Washingtonu da već postoji nacrt sporazuma koji su dogovorili Vučić i Thaci i da se sada traži način da se taj dogovor "proda javnosti", Palmer je kazao da nije vidio "neki nacrt dogovora ili neki dogovor koji čeka da bude potpisan", ako takav i postoji.


Svet: U Australiji vakcinisano 80 odsto starijih od 16 godina, suspendovana Bajdenova naredba o vakcinaciji zaposlenih – Vesti iz srbije i sveta\nHome > Svet > Svet: U Australiji vakcinisano 80 odsto starijih od 16 godina, suspendovana Bajdenova naredba o vakcinaciji zaposlenih\nSvet: U Australiji vakcinisano 80 odsto starijih od 16 godina, suspendovana Bajdenova naredba o vakcinaciji zaposlenih\nby Janko Vesic - November 6, 2021 035\n“Još jedna, veličanstvena prekretnica za Australiju. To je četiri od pet (građana vakcinisano) i, koliko je to dobro? Ovo je bio pravi australijski nacionalni napor”, rekao je Morison u video objavi na Fejsbuku, prenosi Rojters.\nDok je vakcinacija i dalje dobrovoljna na saveznom nivou, australijske države i teritorije uvele su obavezne mere za mnoga zanimanja i radnike, a nevakcinisanima je zabranjeno da učestvuju u brojnim aktivnostima, uključujući i izlaske u restorane ili odlazak na koncert.\nSuspendovana Bajdenova naredba o vakcinaciji zaposlenih\nAmerički savezni apelacioni sud suspendovao je naredbu administracije Džozefa Bajdena da zaposleni u američkim preduzećima sa 100 ili više radnika moraju da se vakcinišu protiv koronavirusa ili testiraju svake nedelje.\nU svojoj presudi, sud je naveo “ozbiljna statutarna i ustavna” pitanja koja prate taj uslov, prenosi Rojters.\nPrethodno je više od 10 američkih država pokrenulo tužbu protiv ove naredbe predsednika SAD koja se odnosi na oko 84 miliona radnika u srednjim i velikim preduzećima, a još nije poznato koliko je zaposlenih već vakcinisano.\nMitrović 20. golom doneo pobedu Fulamu\nPreuzete obaveze daju 65% šansi svetu da ograniči zagrevanje\nKorona i dalje u svetu pravi haos: Avio-kompanije svakodnevno otkazuju stotine letova\nDezember 26, 2021 017\nNovember 26, 2021 041\nRAT GRAFITIMA SE NASTAVLJA U centru Beograda osvanuo natpis “Ratko Mladić srpski heroj”


Tiodorović: Mere bar do proleća | TV KANAL 9 NOVI SAD\nNaslovna EMISIJE Tiodorović: Mere bar do proleća\nU našoj zemlji još nije dijagnostifikovan novi soj korona virusa, “što ne znači da se neće pojaviti s obzirom da ga ima u Sloveniji i Mađarskoj”, rekao je danas epidemilog Branislav Tiodorović nakon što je u niškom Domu zdravlja primio kinesku vakcinu.\nPrema karakteristikama koje su poznate iz naučnih krugova, novi soj korona virusa poznat je po bržem širenju i po možda većoj zaraznosti, alisu, klinički gledano, simptomi isti i nema razlike u odnosu na već poznati virus, naveo je Tiodorović.\nOn je istakao da je vakcinacija stanovništva protiv korona virusa krenula u utorak na velikoj većini teritorije jugoistočne Srbije te da je veoma važno da se što veći broj građana vakciniše, kako bi stvorili kolektivni imunitet koji bi prešao 60 ili 70 odsto, što bi moglo zaustaviti epidemiju. Tiodorović je izjavio i da se vakcine razlikuju po tehnologiji izrade, ali je konačni rezultat približan, kao i da “neće biti problema” ukoliko se neko zarazi između primanja dve doze vakcine.\nPrema njegovim rečima, mere za suzbijanje epidemije koronavirusa verovatno će se primenjivati i do proleća i u toku dela proleća, a uz imunizaciju, cilj je postizanje samo sporadičnog oboljevanja od korona virusa.\nPrethodni tekstHumanost bez granica\nSledeći tekstVremenska i bioprognoza, 21.1.2021.


Na molbu predstavnika više sredstava javnog informisanja, a u vezi sa sprovođenjem Javnog konkursa za izbor upravnika Narodne biblioteke Srbije, dostavljam sledeću reakciju:\nNakon prošlogodišnjeg neuspešno pokušanog sprovođenja redovnog Javnog konkursa za izbor upravnika Narodne biblioteke Srbije, Upravni odbor te institucije raspisao je sredinom decembra 2019. godine novi javni konkurs.\nNa ponovljeni javni konkurs priložio sam potpuno identičnu dokumentaciju onoj koju sam prethodno dostavio na prošlogodišnji konkurs, a koju je Upravni odbor onomad ocenio kao nepotpunu te me je tada eliminisao iz spiska kandidata koji ispunjavaju zakonom, statutom ustanove i kriterijumima utvrđenim javnim konkursom tražene uslove.\nNakon što sam podneo prigovor taj javni konkurs je bio poništen kao nezakonit.\nU decembru sam, kao što rekoh, na ponovljeni javni konkurs prosledio potpuno identičnu dokumentaciju koju je Upravni odbor NBS ovoga puta ocenio konpletnom te me je, u skladu sa odredbama Zakona o kulturi, pozvao na razgovor koji se obavlja isključivo sa kandidatima koji ispunjavaju sve tražene kriterijume.\nTom prilikom mi je od strane Upravnog odbora saopšteno da je moj Predlog programa rada NBS "najobimniji i najcelovitiji".\nNakon toga, postupajući po odredbama Zakona o kulturi, Upravni odbor NBS dostavio je resornom Ministarstvu kulture i informisanja kompletnu dokumentaciju o sprovedenom javnom konkursu, kao i obrazloženu listu kandidata koji su ispunili uslove, sa osvrtom na svakoga od njih.\nDanas iz medija saznajem da je UO NBS moju kandidaturu ocenio "formalno prihvatljivom", ali da nemam "tražene četiri godine radnog iskustva na čelnim pozicijama".\nDrugim rečima, Upravni odbor NBS je konstatovao da formalno ispunjavam sve kriterijume, ali da ih zapravo i ne ispunjavam.\nDosta neobična, nespretna i potpuno protivpravna ocena.\nNaime, javnim konkursom za izbor upravnika NBS bilo je, pored ostalog, utvrđeno da kandidat mora da ima "najmanje deset godina radnog iskustva u kulturi, od čega najmanje četiri godine iskustva na poslovima rukovođenja u kulturi" što sam dokazao dostavljajući originale potvrda o tome da imam više od dvanaest godina radnog iskustva u kulturi i više od šest godina na poslovima rukovođenja u kulturi.\nSa druge strane, UO NBS je konstatovao da (očito željeni) kandidat, koji ima manje od tri godine radnog iskustva u kulturi i isto toliko radnog iskustva na poslovima rukovođenja u kulturi ispunjava traženi uslov.\nMinistar je prihvatio ovu po svemu sudeći od samog početka dobro "navigovanu" i sinhronizovanu, ocenu UO NBS i svog željenog kandidata predložio Vladi Srbije za novog upravnika NBS.\nStiče se utisak da članovi Upravnog odbora NBS, zajedno sa ministrom Vukosavljevićem, očito slabo stoje sa osnovnim računskim radnjama sa jednocifrenim brojevima stoga što pokušavaju da nas uvere da je 3 veće, a 6 manje od 4.\nTakođe, deluje i da članovi UO NBS, a i ministar skupa sa njima, pokazuju jasne prekognističke sposobnosti budući da konstatuju i to da "stručno obrazovanje i dosadašnja delatnost" željenog kandidata "nisu primarno vezani za književnost i bibliotekarstvo. Ipak, ako se svi elementi njegovog dosadašnjeg rada uzmu u obzir, kandidat može voditi NBS u narednom četvorogodišnjem periodu".\nIzražavam punu uverenost da će Vlada Republike Srbije, koja treba da se izjasni o ministrovom predlogu, prepoznati očito kršenje zakona, statuta same ustanove i kriterijuma utvrđenih javnim konkursom za upravnika NBS i odbaciti ovakav predlog te učiniti da se izbor upravnika NBS sprovede uz poštovanje propisa.\n10. februara 2020. godine\nDejan Ristić, istoričar, nekadašnji v. d. upravnika NBS


APR u saradnji sa MZ-om je održala obuku o Zakonu za zaštiti od nasilja u porodici i o standardnim operativnim procedurama sa fokusom na poslove. Agencija za Polnu Ravnopravnost u saradnji sa Ministarstvom zdravstva je dana 06. 11. 2018. godine u Prištini održala obuku orijentacije na temu: Zakon o zaštiti od nasilja u porodici i o Standardnim operativnim procedura sa fokusom na zdravstvene radnike.\nNa ovoj radionici je razgovarano o nasilju u porodici na Kosovu, posebnim fokusom na Standardnim operativnim procedurama, kao i o njihovoj primeni od strane zdravstvenih radnika, lekara, medicinskih sestara. Načini identifikacije slučajeva od strane zdravstvenih radnika, njihova odgovornost za izveštavanje, obaveza popunjavanja SOP obrasca od strane zdravstvenog osoblja.\nObuka je organizovana u saradnji između ARR-a i MZ-a gde su bili prisutne ove dve institucije i policija Kosova. Obuku su pratili zdravstveni radnici, lekari specijalisti, psiholozi, medicinske sestre regiona Prištine.


Mladenović: Čekamo izveštaj tužilaštva i policije o Savamali\nZamenik gradonačelnika Beograda Andreja Mladenović izjavio je danas da nema ništa novo da kaže o rušenju objekata u beogradskoj četvrti Savamala i da se o tom slučaju i dalje čeka izveštaj tužilaštva i policije.\n“Nemam ništa više da dodam. Čekamo izveštaj tužilaštva i policije i to je sve”, rekao je Mladenović novinarima.\nMladenović je danas posetio Gerontološki centar Beograd na Bežanijskoj kosi gde je prisustvovao manifestaciji “Naša priča” povodom proslave dana ustanove.\nPovodom 63. godišnjice postojanja tog centra, Mladenović je kazao da grad tu ustanovu smatra važnom institucijom u kojoj 1.300 zaposlenih radi “herojski posao” time što brine za više od 10.000 korisnika.\n“Čestitam Gerontološkom centru Beograd dan tog centra i želim im uspešan rad”, kazao je on i dodao da je grad Beograd ponosan što učestvuje u radu tog centra.\nOn je podsetio da je u proteklom periodu otvoreno 24 dnevna centra i kluba za starije sugradjane u 15 beogradskih opština, a kako je naveo, u narednom periodu planirano je povećanje tog broja.\nPrema njegovim rečima, planirno je i povećanje broja gerontodomaćica, jer su one velika podrška u životu najstarijih sugradjana, a trenutno oko 2.500 Beogradjana koristi njihove usluge.\nDirektorka centra Suzana Mišić kazala je da se ta ustanova pre svega bori protiv rušenja steretipa o starijima, “o tome da su oni obaveza, jer su nemoćni”.\n“Mi smo tu da pokažemo da ljudi u svakom životnom dobu uz pomoć profesionalaca mogu dati svoj maksimu i postići nemoguće”, kazala je ona i dodala da brinući o najstarijim gradjanima Beograd brine o svojoj budućnosti.


MasterCard – Page 3 – Bankar.me\nMay 2, 2019 BERZA, PLANETA, SVE VIJESTI, SVIJET 0\nMastercard je u utorak saopštio da je njegov kvartalni profit porastao 27 odsto, prenio je Reuters.\nApril 30, 2019 BANKE, EVROPA, SVE VIJESTI, SVIJET 0\nApril 17, 2019 BANKE, PLANETA, SVE VIJESTI, SVIJET 0\nMaster Card suočava se sa jednom od najvećih tužbi u svojoj istorji, a ako izgubi spor može da duguje svakoj osobi u Britaniji do 300 funti.\nMarch 27, 2019 BANKE, Članci, PLANETA, SVE VIJESTI, SVIJET 0\nFebruary 27, 2019 BANKE, Članci, EVROPA, SVE VIJESTI, SVIJET 0\nEvropska komisija (EK) razmatra nova pravila kako bi ubrzala uvođenje novog platnog sistema, koji je prošle godine lansirala Evropska centralna banka (ECB) kao direktnog konkurenta kompanijama za platne kartice i tehnološkim gigantima, kazao je potpredsjednik EK Valdis Dombrovskis, navodi Reuters.\nEvropska komisija kaznila MasterCard s 570 miliona eura\nJanuary 22, 2019 BANKE, PLANETA, SVE VIJESTI, SVIJET 0\nEvropska komisija izrekla je novčanu kaznu za MasterCard u iznosu od 570 miliona eura, prenosi agencija Anadolija.\nJanuary 18, 2019 BANKE, PLANETA, SVE VIJESTI, SVIJET 0\nMnogi korisnici su prethodno pravili greške, te zaboravljali da otkažu pretplatu na neku uslugu ili aplikaciju prije isteka probnog perioda. MasterCard planira da ih ubuduće štiti od plaćanja za usluge koje možda i ne žele, te će kompanije nakon isteka besplatnog perioda morati da dobiju još jednu dozvolu kako bi …\nJanuary 8, 2019 PLANETA, SVE VIJESTI 0\nKompanija “MasterCard” saopštila je da će poslije više od pola vijeka ukloniti svoje ime sa loga, ali će ostati crveni i žuti krug.\nJuly 23, 2018 BANKE, Članci, PLANETA, SVE VIJESTI, SVIJET 0\nPotrošači bi jednog dana mogli da plaćaju robu i usluge kreditnim karticama koristeći bitcoin kao valutu. Mastercard je, naime, zaštitio patent koji omogućava upravljanje “frakcionim rezervama valute utemeljene na blockchainu”.\nJune 3, 2018 BANKE, Članci, PLANETA, SVE VIJESTI, SVIJET 0\nKompanija “Mastercard” saopštila je da nije bilo problema u funkcionisanju njenih platnih kartica, a britansko Regulatorno tijelo za platne sisteme navelo je da je problem sa transakcijama primijećen samo na platnim karticama kompanije “Visa”.\nMay 22, 2018 BANKE, CRNA GORA, CRNA GORA, SVE VIJESTI 0\nMarch 21, 2018 BANKE, Članci, CRNA GORA, SVE VIJESTI 2\nMarch 6, 2018 OSIGURANJE, PLANETA, SVE VIJESTI, SVIJET 0\nMastercard je najavio globalno partnerstvo s kompanijom Dream Payments kako bi korisnicima osiguranja omogućili brzu, jednostavnu i sigurnu isplatu


! /Memorijalni centar Srebrenica-Potočari: Vlasti RS nisu sagovornik na temu genocida / Radio Sarajevo\n! / Memorijalni centar Srebrenica-Potočari: Vlasti RS nisu sagovornik na temu genocida\n18. 02. 2020. u 12:56:00 Radiosarajevo.ba\nIz Memorijalnog centra Srebrenica su odgovorili na morbidne navode direktora Centra za istraživanje rata, ratnih zločina i traženje nestalih RS Milorada Kojića o posmrtnim ostaci 82 neidentificirane žrtve genocida u istočnoj Bosni koje bi trebale biti pokopane u julu ove godine.\n„Memorijalni centar Srebrenica, kao institucija koju je osnovala država Bosna i Hercegovina, izražava puno poštovanje prema svakoj nevinoj žrtvi u ratu u Bosni i Hercegovini, te ohrabruje sve aktivnosti koje će dovesti do pronalska nestalih, bez obzira na njihovo ime i prezime, etničku ili drugu pripadnost. To vrlo dobro rauzmijemo kroz svjedočenja i svakodnevni rad sa porodicama ubijenih ili onih koji se formalno još uvijek vode kao nestali nakon genocida u istočnoj Bosni. Nedopustivo je, međutim, da se direktor Centra za istraživanje rata RS-a, institucije koja dobiva sredstva iz javnog budžeta entiteta Republika Srpska, samim tim iz džepova svih građana i građanki koji žive na području ovog entiteta i tu plaćaju porez, dosljedno, već četvrt stoljeća, bavi političkim igrama koje udaraju na dostojanstvo žrtava genocida. Stoga vlasti tog entiteta nisu sagovornik na ovoj temi“, poručuju iz Memorijalnog centra Srebrenica.\nIz Memorijalnog centra Srebrenica poručuju da se spominjane 82 neidentifikovane žrtve genocida nalaze u prostorijama Podrinjskog identifikacionog projekta, programa koji je naslijeđe dugogodišnjeg profesionalnog i vrijednog rada Međunarodne komisije za nestale (ICMP) i domaćih institucija koje su tragale za nestalim osobama. Rad PIP-a je korišten kao primjer za proces traganja i identificiranja nestalih širom svijeta u prirodnim katastrofama, ali i u brojnim slučajevima istraživanja ratnih zločina.\nRazlog zbog kojeg identitet za ovu manjinu manjina od svih do sada pronađenih skeletnih ostataka nije utvrđen, jeste prosti rezultat zločina genocida – za ova lica nije ostalo živih srodnika s kojima bi se poklopili DNK uzorci i potvrdilo sa 99.9% sigurnosti o kojem je licu riječ. Njihovi posmrtni ostaci, pak, pronađeni su u masovnim grobnicama u kojima je pronađeno i više od šest hiljada već pokopanih u mezarju Memorijalnog centra: u Sandićima, Branjevu, Budaku, Kamenici, Cerskoj, Petkovcima, Glogovoj, Hodžićima, Pobuđu, Kameničkom Brdu, Kozluku, Liplju, Novoj Kasabi, Pusmulićima, Snagovu, Ravnicama, Zelenom Jadru, Zalazju i Liplju.\n„No, po lokaciji pronalaska, vremenu nastupanja smrti, te drugim okolnostima, Tužilaštvo BiH, kao i druge institucije su, izvan razumne sumnje utvrdile da je riječ o žrtavama genocida“, naglasili su te dodali da su to činjenice, dok je sve ostalo je sramno poigravanje najtežim i najdubljim traumama hiljada, odnosno desetina hiljada ljudi.\nTagovi: BiH RS Potočari Srebrenica Memorijalni centar genocid žrtve reakcija\nRS / Sramotna izjava Kojića: U Potočarima će možda sahraniti i srpske žrtve\n... / Liga muslimanskog svijeta pomoći će muzej Memorijalnog centra Potočari\nCOVID-19 / Mjesec dana koronavirusa u BiH: Kako je sve počelo i gdje smo danas\n! / Vlada FBiH: Poništena odluka o raspodjeli novca kantonima, gradovima i općinama


Volkswagen će prodati manje važne ogranke, ne i Ducati - Auto Republika\nU februaru prošle godine, u medijima se pojavila informacija da se Volkswagen priprema da proda neke marke unutar svog portfolija. Razlog je pokrivanje ogromnih troškova izazvanih dizel skandalom. Glasine su u to vreme govorile da je nemački gigant u potrazi za eventualnim kupcima proizvođača kamiona MAN i Scania, dok je kasnije, tokom 2016. sugerisano da bi Ducati mogao biti dodat na tu listu.\nMeđutim, u aprilu 2017., MAN i Scania su i dalje deo Volkswagen grupe, a Rojters je izvestio da bi Ducati mogao da bude prvi brend koji će otići „na doboš“. Ipak, Volkswagenovi finansijski rezultati su bili vrlo dobri prošle godine, što je nateralo većinu članova nadzornog odbora kompanije ne podrži prodaju čuvene moto marke.\nSada, nekoliko meseci kasnije, stigao je izveštaj da su se predstavnici radnika pridružili nadzornom odboru povodom obustavljanja prodaje Ducatija, bez obzira na eventualnu ponuđenu cenu.\nUmesto toga, po The Wall Street Journalu, konglomerat radi aktivno na tome da proda poslove od sekundarne važnosti, na koje se odnosi 20 odsto godišnjih prihoda. Matijas Miler, šef Volkswagen grupe, izjavio je da novi tim radi na prodaju izvesnih ogranaka koji nisu od ključne važnosti. Na pitanje u vezi sa eventualnim spajanjem sa FCA, on je odgovorio da je bilo kakav razgovor u vezi sa takvim dogovorom „spekulacija.“\n„Mi smo velika kompanija i nemamo interesa da dodatno rastemo. Bilo je dosta spekulacija u vezi sa FCA, što smo primetili, ali to su samo spekulacije, ništa više“, prokomentarisao je Miler.\ntags: ducati izdvojeno volkswagen grupa\nprevious Kako funkcioniše autonomni sistem vožnje u novom Audi A8\nnext Honda slavi 25 godina: Type R i Fireblade\nNekadašnji asovi Renaulta su potpuno kolabirali\n28/02/2022 - 13:27\nLane na održavanje kamiona u Rusiji, utrošeno 7,4 milijardi dolara\n28/07/2018 - 15:14\nVanquish Zagato Shooting Brake (galerija)\n24/10/2017 - 11:08\nBMW M Town festival održan po prvi put u Francuskoj (GALERIJA)\n01/05/2019 - 11:33\nJoš jedan vozač Tesle optužuje Autopilot za udes


2009 јул | Eduka plus\nARHIVA | jul, 2009\nTags: autoput, evropska banka, gradnja\tEBRD odobrio 150 miliona evra za Koridor 10\nPoslato na 31 jul 2009 od admin\nEvropska banka za obnovu i razvoj odobrila je Srbiji kredit od 150 miliona evra za gradnju deonice autoputa od Niša do Dimitrovgrada, na Koridoru 10.\nEBRD će finansirati gradnju preostalih 82 od 90 kilometara autoputa E-80. Vrednost radova na toj deonici procenjena je na 795 miliona evra, a kredite će obezbediti, pored EBRD, Svetska banka i Evropska investiciona banka.\nTags: paket mera, zarade, zdravstveno osiguranje\tLjajić:Mere za pomoć najugroženijima do kraja avgusta\nPoslato na 30 jul 2009 od admin\nVlada Srbije će do kraja avgusta napraviti paket mera koji bi trebalo da pomogne najsiromašnijima, radnicima koji ostaju bez posla i da spreči radikalizaciju protesta, izjavio je danas ministar rada Rasim Ljajić. Nastavite čitanje\nTags: EBRD, finansiranje, MSP\tNovi krediti EBRD i Societe generale za MSP u Srbiji\nEvropska banka za obnovu i razvoj (EBRD) i banka Societe Generale kreditiraće mala i srednja preduzeća u Srbiji i još pet zemalja sa ukupno 400 miliona evra, saopštila je danas banka Societe Generale u Srbiji.\nKrediti za finansiranje malih i srednjih preduzeća biće plasirani u Srbiji, Bugarskoj, Rumuniji, Poljskoj, Rusiji i Crnoj Gori, navode u Sosijete ženeralu.\nEBRD je saopštila je da planira da uloži 400 miliona evra kroz kredite u istočnim filijalama francuskog Societe Generale da bi podstakla kredite privredi i doprinela ublažavanju ekonomske krize.\nDetaljan plan realizacije tih kredita još nije napravljen.\nProgram će, kako navodi EBRD, biti finansiran iz više od 24 milijarde evra koliko su EBRD i Svetska banka odlučile da izdvoje za pomoć bankarskim sistemima istočne Evrope i za pozajmice preduzećima koje je pogodila kriza.\nTags: plate, porez, privreda\tNeće biti većih poreza na plate\nPredlog ministarke finansija Diane Dragutinović o povećanju poreza na plate veće od 40.000 dinara na koje bi državi trebalo uplatiti 20 odsto, jednostavno – neće proći. Prvi čovek Vlade Mirko Cvetković oglasio se juče tim povodom rekavši da izvršna vlast neće opterećivati privredu i građane novim nametima. U vrhu G17 plus „Blicu” je takođe rečeno da neće podržati izmene oporezivanja plata koje bi značile veće dažbine državi. Čak i ako bi predlog prošao Vladu, ova stranka ne bi dala kvorum u parlamentu za izglasavanje zakona.\nU osudi ovog predloga jedinstveni su i predstavnici opozicije, kao i privrednici.\nPrivrednici, naime, objašnjavaju da bi veći porezi značili nove tegove za privredu koja ne bi mogla da ih ponese. Zaposleni bi jednostavno kod pojedinih privrednika završili na ulici ili sa manjim platama od 40.000 dinara. Država, pri tom, ne bi imala koristi jer bi novac umesto u državnoj kasi završio u sivoj ekonomiji i na crnom tržištu.\nDržavna kasa ne bi bila punija smatra i Mlađan Dinkić, ministar ekonomije i regionalnog razvoja. Na ovaj način bi poslodavci jednostavno isplaćivali plate do 39.000 dinara, a ostatak davali na ruke. Prosta računica kaže da bi u tom slučaju budžet bio i prazniji nego što je sada kada se na plate izdvaja 12 odsto poreza, dok bi u slučaju isplate na ruke dela plate poslodavci plaćali samo nižu stopu poreza od 10 odsto po novom predlogu.\n- Za takav zakon sigurno ne bismo glasali. Jaka privreda je moguća samo ako joj se dozvoli da slobodno diše (niski porezi, manje birokratije), a ne ako se guši većim nametima – ponovio je za „Blic” Dinkić. On naglašava da ni povećanje PDV ili akciza, jednostavno ne dolazi u obzir. 314Komentari (0)http%3A%2F%2Fedukaplus.com%2F2009%2F07%2Fnece-biti-vecih-poreza-na-plate%2FNe%C4%87e+biti+ve%C4%87ih+poreza+na+plate2009-07-30+12%3A59%3A51adminhttp%3A%2F%2Fedukaplus.com%2F%3Fp%3D314\nTags: novac, tehnologija, transfer\tWestern Union uložio pet miliona evra u Srbiju\nKompanija za međunarodni transfer novca Western Union uložila je u Srbiju više od pet miliona dolara za osam godina, koliko posluje na ovom tržištu, rekao je danas regionalnalni potpredsednik te kompanije za istočnu Evropu i Zajednicu nezavisnih država Džonatan Knaus. Nastavite čitanje\nTags: evropa, evropska banka, krediti, obnova i razvoj\tViše od 12 milijardi evra za centralnu i jugoistočnu Evropu\nPoslato na 28 jul 2009 od admin\nEvropska investiciona banka i UniCredit banka su za podršku privredama zemalja centralne i jugoistočne Evrope ove godine namenile 12,2 milijardi evra.\nReč je o kreditima za mala i srednja preduzeća u Bosni i Hercegovini, Bugarskoj, Češkoj, Hrvatskoj, Litvaniji, Mađarskoj, Poljskoj, Rumuniji, Slovačkoj, Sloveniji, Srbiji i Turskoj, kao delu programa EIB, Evropske banke za obnovu i razvoj i Svetske banke, koje su obećale do 24,5 milijardi evra za ublažavanje svetske ekonomske krize.\nPreduzeća treba da dobiju srednjeročne i dugoročne kredite pod povoljnim uslovima.\nTags: euro 4, midibus, Nis, tehnologija\tProizvedena prva serija midibusa\nVodeći prevoznik juga Srbije „Nišekspres“ u saradnji sa Mašinskim fakultetom u Nišu proizveo je prvu seriju od šest midibusa koji su opremljeni vrhunskom tehnologijom po evropskim standardima i motorom „euro 4″.\nNa promociji novog vozila rečeno je da midibus ima 30 sedišta i da je njegova proizvodnja u pogonima „Nišekspresa“ jeftinija za 20 do 30 odsto u odnosu na slična vozila drugih proizvođača.\nUz poštovanje svih ekoloških normi i zahteva sigurnosti, novo vozilo uobičajenu potrošnju goriva na 100 kilometara smanjuje sa 35 na 25 litara, rečeno je na konferenciji za novinare u tom preduzeću\nTags: administracija, birokratija, takse, troškovi\tBirokratija „odrala“ male firme\nMala preduzeća u Srbiji na ime raznoraznih taksi i administriranja svake godine moraju da plate gotovo milion dinara! Da nije suvišnih i duplih procedura, troškovi bi bili upola manji, tvrde stručnjaci. Prosečno malo preduzeće u Srbiji, sa osam zaposlenih, godišnje mora da plati čak 923.654 dinara za različite takse i administrativne troškove. To znači da 105.000 registrovanih malih preduzeća u Srbiji godišnje ostavi birokratiji neverovatnih 96,98 milijardi dinara, odnosno više od milijardu evra!\nOvi alarmantni podaci rezultat su istraživanja koje je Unija poslodavaca Srbije sprovela u 12 opština u Vojvodini, Šumadiji i Beogradu.\nTags: ekonomski odnosi, industrija, preduzeća\tMala i srednja preduzeća važna za saradnju\nPoslato na 27 jul 2009 od admin\nOvo je izjavio ambasador Indije, Adžaj Svarup, naglasivši da upravo ovaj sektor treba da ima vodeću ulogu u ekonomskim odnosima Srbije i Indije. On je ujedno naveo da srpska i indijska preduzeća mogu saradjivati u oblasti poljoprivrede, proizvodnje hrane, farmaceutske industrije, industrije automobila, proizvodnji nameštaja itd.\nIndijski ambasador je ponudio srpskim preduzetnicima obuku na kratkim kursevima na kojima bi preuzeli znanja o uspesima Indije u oblasti malih i srednjih preduzeća.\nNacionalna korporacija Indije je razvila oko 700 predloga projekata koje bi mogla primeniti u Srbiji.\nNadamo se uspešnoj saradnji. 278Komentari (0)http%3A%2F%2Fedukaplus.com%2F2009%2F07%2Fmala-i-srednja-preduzeca-vazna-za-saradnju%2FMala+i+srednja+preduze%C4%87a+va%C5%BEna+za+saradnju2009-07-27+13%3A52%3A52adminhttp%3A%2F%2Fedukaplus.com%2F%3Fp%3D278\nTags: poskupljenje, povećanje, životne namirnice\tPovećanje poreza na osnovne životne namirnice\nPrema najavi ministarke finansija, osnovne životne namirnice bi bile oporezivane sa sadašnjih 8 na 18%. Poskupeće hleb, mleko, brašno, šećer, povrće, meso, riba, lekovi.\nPo rečima ministarke ovo povećanje je direktiva EU.\nPored gore navedenog poskupeće i medicinska sredstva, materijal za dijalizu, sredstva za zaštitu bilja, udžbenici i nastavna sredstva, dnevne novine, ogrevno drvo, ugostiteljske i komunalne usluge, računarska oprema, prirodni gas kao i novoizgradjeni stanovi.\nTreba preživeti sve ovo.


RASKOL UNUTAR VLASTI: Đuka Udario Na Šešelja\nVladimir Đukanović, udario je na svog nekadašnjeg političkog idola, Vojislava Šešelja, reagujući na naslov najnovije knjige radikalskog lidera pod nazivom „Smrdljiva slina sa lažnom diplomom Nebojša Stefanović“.\n– Čemu ovakav rečnik i zašto se u političkoj borbi koriste ovakvi termini? Nazivati ministra Stefanovića „nosačem torbice“, „nameštačem mikrofona“, „čovekom koji je išao po burek“, „pudlicom“, „jajarom“, „saradnikom mafije“, „lopužom“, „falsifikatorom diploma“, „slinom“… Zašto ovakva politička borba? Čemu to – upitao je Đukanović u objavi na Fejsbuku.\nShvata da je vrag odneo svaku šalu, te da će pad Nebojše Stefanovića srušiti celu SNS, što će ogoliti do kraja veze vlasti i organizovanog kriminala. Iako ga se lično gnuša, Đukanović kao verni Vučićev sluga, koji brine za njegov opstanak na vlasti, mora, jednostavno, da reaguje na ovakve prozivke, jer svaki napad na Stefanovića, koji je trenutno najslabija karika u SNS, znači pucanje celog naprednjačkog lanca.\nPrethodni tekstKON BRUTALAN: Nema ublažavanja mera dok su bolnice pune\nSledeći tekstPatrijarh Porfirije pozvao vernike da se ne bave teorijama zavere


Skoro polovina smrtno nastradalih na radu bila neprijavljena – NovostiDana.rs\nBEOGRAD – U Srbiji je za 11 meseci Inspekcija rada izvršila 856 inspekcijskih nadzora povodom povreda na radu i od toga je 31 nadzor bio povodom smrtnih povreda na radu, a 16 povodom teških povreda na radu sa smrtnim ishodim, izjavio je danas Direktor ispektorata za rad Bojan Jocić.\n„Iz tog razloga rešeno je da se pripremi jedna strategija i da se naredne godine borbi protiv sive ekonomije , uključi i borba za zdravlje radnika“, kazao je on.\n„Apelujem na poslodavce da prijave i obuče radnike, odnosno na preventivu, a tako će biti i manje problema i povreda na radu“, kazao je Jocić, navodeći da se najčešće povrede na radu dešavaju na gradilištima, kao posledica neobezbednog rada na visini, nekorišćenja propisanih sredstava i opreme za ličnu i zaštitu, ali i strujni udari, kao i rad u neopropisno obezbeđenim kopovima.\nDirektorka Uprave za bezbednost i zdravlje na radu Vera Božić Trefal kazala je da je praksa pokazala da se svake 10 godine broj povreda na radu povećava, bilo teških, a posebno onih sa smrtnim ishodom.\nOna je naglasila da je to u Srbiji upravo 2016. godina, za koju se preocenjuje da će broj povreda sa smrtnim ishodom biti drastično veći nego 2015.\nPrema rečima Božić Trefal, prosečan broj povreda na radu sa smrtnim ishodom u Srbiji je oko 36 do 40 godišnje, odnosno da na svakih 100.000 stanovnika ima dve smrtne povrede.\nTo je ono na šta treba da radimo i pokušamo da utičemo da se i taj broj smanji, i da se zaokruži sistem odgovornosti, naglasila je ona.


NSinfo: Veliki potencijal saradnje Novog Sada i Banja Luke\nVeliki potencijal saradnje Novog Sada i Banja Luke\nČlan gradskog veća za upravu i propise Milan Đurić pozdravio je delegaciju Banja Luke\nkoja je posetila Novi Sad povodom radnog sastanka sa predstavnicima gradske uprave posvećenog međugradskoj saradnji u oblasti prostornog planiranja, saobraćaja, lokalnog ekonomskog razvoja, komunalnih poslova i finansija.\nOn je tom prilikom gostima poželeo srdačnu dobrodošlicu i izrazio zadovoljstvo zbog susreta čelnika gradskih uprava Novog Sada i Banja Luke.\nDanašnji sastanak je korak dalje u razvijanju prijateljskih odnosa i saradnje dva grada. Siguran sam da će razmena znanja i iskustava doprineti boljem funkcionisanju gradskih administracija - rekao je Milan Đurić.\nNačelnik Odjeljenja za saobraćaj i puteve Slaviša Sandić zahvalio se u ime delegacije Grada Banja Luke na prijemu istakavši da Grad Banja Luka prepoznaje značaj ovog vida komunikacije sa drugim lokalanim samoupravama.\nKako je ocenjeno na sastanku gradovi Novi Sad i Banja Luka imaju velike potencijale kada je reč o primeni različitih modela u funkcionisanju vitalnih segmenata uprave, pa ovaj vid saradnje predstavlja dobru praksu za oba grada.\n... ap vojvodina, Novi Sad, region, saradnja


Venecuela i Vijetnam ocenili su danas pred Medjunarodnim sudom pravde da je jednostrana deklaracija o nezavisnosti Kosova nelegalna po medjunarodnom pravu i rezoluciji 1244 Saveta bezbednosti Ujedinjenih nacija.\nPravni zastupnik Venecuele Alehandro Fleming rekao je da je teritorijalni integritet i suverenitet Jugoslavije, odnosno Srbije, garantovalo nekoliko rezolucija Ujedinjenih nacija, a da po medjunarodnom pravu, Kosovo ne uživa pravo na samoopredeljenje zato što nikada nije bilo republika, već je teritorija u sastavu Srbije.\nPravna zastupnica Vijetnama Ngujen Hong An upozorila je da svaki pokušaj narušavanja principa teritorijalnog integriteta i suvereniteta država nije u skladu sa medjunarodnim pravom. Medjunarodno pravo ne priznaje jednostrane secesije, rekla je Hong An u haškoj Palati mira. Argumentima Venecuele i Vijetnama, završena je rasprava o legalnosti jednostrane deklaracije o nezavisnosti Kosova, koja je počela 1. decembra.


Korisnici Androida će sada biti odmah obavešteni kada se njihovim Google nalozima pristupa sa novih uređaja\nVi ste ovdje: Home IT Novosti Korisnici Androida će sada biti odmah obavešteni kada se njihovim Google nalozima pristupa sa novih uređaja\nGoogle je najavio dodatnu zaštitu za Google naloge u vidu obaveštenja koja će biti prikazivana korisnicima Androida svaki put kada se sa novog uređaja pristupi njihovom Google nalogu. Nova funkcija koja će svim korisnicima biti dostupna najkasnije za dve nedelje omogućiće korisnicima Androida da brže nego do sada primete da je njihov nalog možda kompromitovan.\nKorisniku će biti postavljeno pitanje da li se prijavio na Google nalog sa novog uređaja i biće mu ponuđeno da pogleda aktivnosti naloga.\nAko korisnik ne prepozna uređaj ili primeti aktivnosti koje mu izgledaju sumnjivo, on može odmah preduzeti mere za zaštitu svog naloga i tako sprečiti napadača da napravi ozbiljniju štetu.\nAko korisnik odluči da pregleda aktivnosti naloga, videće model uređaja koji je korišćen za pristup nalogu, kada je nalogu pristupano, koji je browser korišćen i IP adresu uređaja.\nImajući u vidu činjenicu da mnogi korisnici ne proveravaju svoje email naloge često, i da takva obaveštenja poslata putem emaila mogu ostati neprimećena satima, pa čak i danima, ova nova funkcija će, prema procenama Googlea, četiri puta povećati verovatnoću da će korisnici na vreme primetiti da se nešto dešava sa njihovim nalogom nego kada takvo obaveštenje dobiju putem emaila.